Lijanović: Neproizvodnom sektoru opteretiti topli obrok i prevoz – Magazin Plus\nHome/Lijanović: Neproizvodnom sektoru opteretiti topli obrok i prevoz\nLijanović: Neproizvodnom sektoru opteretiti topli obrok i prevoz\nFederalni ministar poljoprivrede, vodoprivrede i šumarstva Jerko Ivnković Lijanović jučer je upoznao predsjednika Sindikata radnika u poljoprivredi, prehrani,duvanu, vodoprivredi, ugostiteljstvu, turizmu i trgovini BiH /PPDIVUT/ Mehmeda Avdagića sa inicijativom za izmjenu i dopunu Zakona o doprinosima.\nLijanović je na konferenciji za novinare objasnio svoje načelo koje ga je vodilo da preloži ovu inicijativu, a to je da “oni koji imaju više trebaju da podnesu veći teret neophodnih promjena”.\n“Razdvojio sam proizvodni i neproizvodni sektor i predložio da se neproizvodnom sektoru optereti topli obrok i prevoz doprinosima na platu, a da se proizvodni sektor od toga potpuno oslobodi”, rekao je Lijanović.\nOn smatra da će se rasterećenjem proizvodnog sektora doprinosima na platu stvoriti pretpostavke da zaposleni imaju veće plate, da privredni subjekti postanu konkurentni i kreditno sposobni, te da mogu prihvatiti domaće i strane investitore, kao i da se poveća broj zaposlenih.\nPrema njegovim riječima, ova inicijativa rješava veoma važnu situaciju u proizvodnom sektoru, jer bi više od 130.000 ljudi imalo bolju budućnost i veće plate, a 350.000 nezaposlenih imalo bi mogućnost zaposlenja.\n“Mi smo svjesni da ćemo neproizvodni sektor opteretiti doprinosima i da će poslodavci morati izdvojiti nešto više sredstava za njihovu isplatu, ali smatramo da su to profitabilnije djelatnosti i da ima prostora da se to opterećenje plati. Iz tih sredstava stabilizovaćemo penzione i zdravstvene fondove i nadoknaditi sredstva koja će se izgubiti ukidanjem doprinosa za plate u proizvodnom sektoru”, naglasio je Lijanović.\nMehmed Avdagić smatra da bi ovom inicijativom mogli privući strani kapital, te da je došlo vrijeme da se krene u tom pravcu.\nOn je ocijenio da bi se povećao i obim procesa proizvodnje, te smanjile cijene na tržištu.\n“Ukoliko bude političke volje, dovoljno sluha i podrške, BiH bi dosta dobila. Sindikat je dao podršku ovoj inicijativi i ići ćemo u zajedničke projekte kako bi pokrili što veće područje”, rekao je Avdagić.\nTihić protiv smjena Radončića i Šarovića


na našu web prezentaciju Pansiona Vila Nana u Kulen Vakufu. Kroz ovih nekoliko stranica pokušati cemo Vam pobliže opisati Vila Nanu i predivnu okolinu koja je okružuje.Pansion je smješten u sjevero-zapadnom dijelu Bosne i Hercegovine, srcu Nacionalnog parka "Una", u malom turistickom gradicu Kulen Vakuf.\nRijeka Una, sa svojom neopisivom ljepotom i slapovima, je široko poznatima svim zaljubljenicima prirode, ribolova i raftinga. Svake godine oni dolaze u sve većem broju kako bi uživali u svojim aktivnostima na ovoj smaragdnoj rijeci\nSa mnogo prirodnog potencijala i povijesnih znamenitosti Kulen Vakuf predstavlja iznimnu turisticku destinaciju. Nasi gosti ovdje uživaju u mnogim interesantnim aktivnostima, kao: ribolovu na specijalnim ribolovnim revirima, zatim uzbudljivim rafting spustovima, šetnjama obalom rijeke Une, uživanjem u nedirnutoj prirodi itd.\nPored ovih aktivnosti možemo Vam predloziti niz drugih atraktivnih rješenja za upotpunjenje Vašeg odmora. Takodjer, možete probati i neke od naših domacih specijaliteta iz bogate gastro ponude.


Održan protest zbog smrti člana Samoopredeljena\nM. K. 8. novembra 2016. 16:17\nPristalice opozicije protestvovale su danas u Prištini okrivljujući prištinske vlasti za smrt člana pokreta Samoopredeljenje, optuženog da je bio umešan u napad na zgradu kosovske vlade u avgustu, prenosi Rojters.\nAstrit Dehari (26) uhapšen je u septembru, zajedno sa još pet članova opozicionog pokreta Samoopredeljenje, zbog sumnje da stoje iza napada na kosovski parlament u kome se u tom trenutku glasalo za sporazum o demarkaciji sa Crnom Gorom.\nKovčeg sa telom Deharija bio je tokom protesta izložen na otvorenom u centru Prištine i prekriven albanskom zastavom, a na Filološkom fakultetu u Prištini održan je komemorativni skup.\nDeharti je pronađen mrtav u ćeliji zatvora u subotu pod još nerazjašnjenim okolnostima.\nPredsednik Samoopredeljenja Visar Imeri optužio je na protestu vladajući režim da je direktno kriv za smrt mladića.\nU Prištini tenzije između političkih stranaka su poslednjih nekoliko godina porasle, a predstavnici opozicije su nekoliko puta do sada bacale suzavac u parlamentu, jer su se protivile dogovoru sa Beogradom u vezi formiranja Zajednice srpskih opština i demarkacije granice sa Crnom Gorom, iako su to preduslovi za približavanje Evropskoj uniji.\n„Nerazumno“ uvoditi nove igrače u dijalog\nPriština bi da se ugura u Zapadnu vojnu alijansu


Fefer: Povećati porez, stimulisati ekonomiju\nDžon Fefer: Deficit na nivou saveznih država - ključni problem.\nKako se veliki budžetski deficit SAD odražava na američku ekonomiju i kako pronaći izlaz iz takve situacije? O tome razgovaramo sa ekonomistom Džonom Feferom iz vašingtonskog Instituta za političke studije.\nFefer: “SAD imaju budžetski deficit već duže vreme, sa izuzetkom perioda tokom administracija predsednika Bila Klintona, i vrlo je teško osloboditi se tog problema. Budžetski deficit se pogoršava kada dodje do ekonomske krize, kao sada. Administracije, uključujući i administraciju predsednika Buša mladjeg, uočile su da je potrebno uložiti sredstva da bi ekonomija oživela, a to je posebno shvatila Obamina administracija sa stimulativnim paketima. Problem je u tome što republikanci, a i neke demokrate, ne smatraju da je bilo potrebe za stimulativnim paketima, pogotovo ne sada, i smatraju da se mora povući linija kada se radi o obimu rashoda koje administracija može da ima, što nas dovodi u neizvesnu situaciju.\nU pogledu globalne ekonomske situacije, SAD su dužnička zemlja, i veličina njenog duga zabrinjava ostatak sveta u svetlu činjenice da je dolar dominantna valuta u svetu, čija uloga se dovodi u pitanje. Mada imamo tolerantne saveznike, prijatelje, pa i neprijatelje, pitanje je kada će oni izgubiti poverenje u SAD i dolar.“\nGlas Amerike: Pojedine savezne države takodje prolaze kroz najtežu budžetsku krizu u proteklih nekoliko decenija?\nFefer: „To je najvažnije pitanje i mnogi u inostranstvu su iznenadjeni da su pojedine države unije u takvoj krizi. Ono što se desilo jeste da je veliki deo federalnog budžetskog deficita gurnut na nivo saveznih država pošto federalna vlada nema dovoljno sredstva, koja su ranije tradicionalno bile namenjene državama, i sada same države moraju da brinu o svojim budžetima i izdacima. Savezne države sada ukidaju veliki broj socijalnih usluga, ograničavaju zdravstvenu negu, sredstva za javni prevoz, za stambeni sektor, itd. To sve dovodi do smanjenja broja radnih mesta, ograničavanja usluga u bibliotekama, bolnicama, državnim ustanovama, i slično, i naravno – do smanjenja prihoda. Takav je sada slučaj u Viskonsinu, kao i u nizu drugih država, mada je u Viskonsinu iskrslo jedno još važnije pitanje, a to je pravo sindikata na postojanje i kolektivno pregovaranje.“\nGlas Amerike: Kakve mere bi mogle da se preduzmu u rešavanju budžetskog deficita?\nFefer: “Nije u pitanju samo deficit, već i sve u vezi sa njim. Drugim rečima, američka ekonomija je i dalje u krhkoj poziciji i postoji verovatnoća da, ako smanjimo vladine izdatke, ekonomija udje u deflacionu ili recesionu spiralu, pošto će gradjani da prestanu da troše novac, a biznisi da prestanu da investiraju i cela ekonomija može da krene nizlaznom putanjom. Dakle, postoje znaci da bi to moglo da se desi, ako ne investiramo sredstva iz stimulativnih paketa, koja su i dalje na raspolaganju. To se odnosi, recimo na izgradnju sistema brze železnice na Floridi, tunela ispod reke Hadson u Njujorku, itd.\nDrugo pitanje je kako rešiti izdatke za Pentagon, pošto u tom budžetu postoji veliki broj takozvanih diskrecionih izdataka, nad kojima je teško imati kontrolu. I na kraju, postavlja se pitanje prihoda, pošto se govori o smanjenju poreza za veliki broj gradjana, uključujući i bogate, a predsednik Obama do sada nije imao političku volju da poveća porez bogatima. Prema tome, izlaz iz ove situacije je povećanje poreza i federalno investiranje u infrastrukturu i industriju, što bi moglo da nam pomogne da isplovimo iz ovih veoma teških ekonomskih voda.”


USKORO NAJMODERNIJI SISTEM OČITAVANJA VODOMERA\nZRENJANIN – Zamenom postojećih vodomera onim elektronskim na daljinsko očitavanje, počelo je uvođenje takozvane „pametne mreže“ u Zrenjaninu. Time će naš grad dobiti najsavremeniji sistem očitavanja vodomera sa softverom i opremom za kontrolu i očitavanje.\nNakon raspisane javne nabavke za elektronske vodomere i potpisanog ugovora sa renomiranom firmom „INSA“ iz Zemuna, počela je i ugradnja prvih, od ukupno 18.000 vodomera, koliko ih je obuhvaćeno ugovorom čija je vrednost 100 miliona dinara. Novac za nabavku je obezbedilo Javno komunalno preduzeće „Vodovod i kanalizacija“ iz sopstvenih sredstava.\n– Planirano je da se u narednih godinu dana zameni 18.000 vodomera, prvo u Zrenjaninu, kod gotovo svih korisnika u gradu. U međuvremenu će biti raspisana javna nabavka za iste takve vodomere koji su namenjeni preostalim korisnicima u gradu i u selima. Paralelno sa zamenom vodomera biće i opreman računarski centar za prikupljanje očitanih podataka sa GSM koncentratora koji će biti postavljen na odgovarajućim mestima u ulicama gde se sprovodi zamena vodomera i koji će prikupljati podatke, odnosno stanja vodomera, i prosleđivati ih u pomenuti centar – objašnjava rukovodilac Službe informisanja i poslovnih komunikacija u JKP „Vodovod i kanalizacija“ Siniša Gajin.\nDo završetka opremanja centra za prikupljanje podataka i postavljanja koncentratora, podaci sa elektronskih vodomera očitavaće se daljinski uz pomoć ručnih terminala i odgovarajuće opreme. Zahvaljujući tome, radnici „Vodovoda“ sa ulice mogu da prikupe podatke, bez ulaska u dvorišta korisnika i otvaranja šahtova.\nBitno je da uvođenje ovog najsavremenijog sistema daljinskog očitavanja korisnike neće koštati niti jedan dinar, a pare za nabavku vodomera i opremanje centra za prikupljanje podataka obezbedilo je, iz sopstvenih sredstava, JKP „Vodovod i kanalizacija“, čiji će radnici i zameniti sve vodomere.\nZamena vodomera je počela u sredu, u nastavku Prvomajske ulice, u naselju Gradnulica Guvno, i ovaj deo grada će prvi biti u potpunosti opremljen elektronskim vodomerima, a u prva dva dana zamenjeno je stotinak aparata.\nTagovielektronski vodomer vodovod i kanalizacija zrenjanin zrenjanin servisne informacije zrenjanin vodovod\n24/06/2017 у 13:11\nPretpostavljam da će i računi za utrošenu vodu biti maksimalno „moderni“.Vodu za piće ćemo i dalje tegliti iz prodavnica,a tuširanje će postati preveliki luksuz.\n25/06/2017 у 09:43\nispada da im novac pada sa neba pa oni to o svom trošku smešni ste i bezobrazni istovremeno\nZORAN LUDOŠKI ROĐENDAN PROSLAVIO OSVAJANJEM TURNIRA!\nPRETIO OŠTEĆENOM DA ĆE GA ISEĆI MAČETOM!


Vlasnici pasa su srećniji od onih koji nemaju kućne ljubimce - Ultra Magazin\nSvi znamo da vlasnici pasa uživaju u mnogim benefitima od zdravstvenih do društvenih, koje ova neodoljiva stvorenja donose. Istraživanje je pokazalo da druženje s psom, može pomoći u smanjenju stresa, olakšati depresiju, dodati smisao i svrhu u život, i učiniti osobu sretnijom i generalno zdravijom.\nAli, novo istraživanje kaže da ti mali duhovni gurui u vidu pasa, mogu čak pomoći premostiti političke podjele. U istraživanju, koje je proveo Goldn, 87% ispitanika reklo je da su mogli podijeliti mišljenje i svoje stavove sa vlasnikom psa, čak i ako imaju drugačije poglede na politiku.\nPovrh toga, na pitanje jesu li uznemireni razgovarajući s nekim ko ima drugačije političko mišljenje, 25% više ljudi odgovorilo je da će se osjećati cool, ako je ta osoba vlasnik psa, nasuprot onih koji nemaju psa.\nSveukupno, anketa je pokazala da sam čin posjedovanja psa, čini da ljudi pretpostavljaju da si dobra osoba. 40% ispitanika reklo je da bi razgovaralo sa strancem ako imaju psa sa sobom, a 50% više ljudi reklo je da će beskućnicima dati hranu ili novac ako imaju psa u odnosu na to, kada su sami.\nGledajući kako su psi prirodno empatična stvorenja, čini se da te njihova sposobnost da vole bilo koga i sve, čini samilosnijom i boljom osobom. Ovo je samo jedna od mnogih pozitivnih stvari, vezanih za omiljene kućne ljubimce.\n„Znamo već neko vrijeme o pozitivnoj snazi, koja dolazi od puštanja psa u vaše srce“, izjavio je Jared Kasner, suosnivač Goldna. “Ovo istraživanje pokazuje da ljudi iskorištavaju tu pozitivnu snagu, da budu empatični i ljubazni u svijetu koji je često oštar i grub.”\nImati psa možda nije uvijek lako, ali kao što napominje Kasner, rezultati ankete sugerišu da vlasnici pasa uz svoje ljubimce postaju bolje osobe.


Da razlike ne postoje - Top Novosti\nNaslovna Društvo Da razlike ne postoje\nDnevni boravak „Sunce“ u Vodicama, koji ima za cilj da omogući socijalizaciju osoba sa invaliditetom i pruži psiho – socijalnu podršku organizovanjem različitih programa i radionica, povodom Uskršnjih praznika, bio je domaćin deci iz Predškolske ustanove „Neven“.\nOvo druženje je organizovano kako bi svi zajedno bojili jaja za Uskrs, a onda ih poklonili svojim drugarima.\n-Značaj ovakvih akcija je veoma veliki, jer mnogo je važno da deca od malena uče da žive sa osobama sa invaliditetom, a ne pored njih. Na ovaj način ona stiču naviku da uvažavaju i poštuju različitost, rekao je ovom prilikom sekretar Udruženja obolelih od mišićnih i neuromišićnih bolesti u Prokuplju Dragoslav Petrović.\nDirektor Predškolske ustanove „Neven“ Gordana Cvetković je naglasila da mališani ove ustanove organizovano i redovno posećuju korisnike Dnevnog boravka „Sunce“ i da na taj način uče da ispravno razmišljaju i uvažavaju one koji su različiti od njih, kao i to da pruže pomoć onima kojima je potrebna.\nTradicionalna akcija bojenja uskršnjih jaja, samo je jedna u nizu koje organizuje Dnevni boravak „Sunce“ za svoje korisnike. Kako bi pokazalo da korisnici ove ustanove mogu da se uključe u različite oblasti društvenog života,“Sunce“ redovno organizuje i druge radionice, a onda ono što nastane na njima predstavi i prikaže na izložbama.


Cena žita na startu žetve do 20 dinara – Nadlanu.com\nCena žita na startu žetve do 20 dinara\nObjavljeno 23. juna 2011. / 12:15:48\nCena pšenice na početku predstojeće žetve biće od 17 do 20 dinara sa mogućnošću daljeg rasta nakon žetve, ocenili su u četvrtak stručnjaci.\nDirektor Produktne berze u Novom Sadu Žarko Galetin kazao je novinarima da je dobar pokazatelj cene pšenice ovogodišnjeg roda cena stočnog ječma koji se na berzi u Novom Sadu prodaje po ceni od 17 dinara po kilogramu bez PDV-a.\n„Dosadašnja praksa je pokazala da je početna cena pšenice za pet do 10 odsto viša od cene stočnog ječma“, kazao je Galetin. On ne očekuje da cena pšenice na početku žetve bude veća od 20 dinara , ali da bi kasnije mogla da poraste i do 23 do 24 dinara za kilogram.\nDirektor udruženja „Žita Srbije“ Vukosav Saković rekao je da cena domaće pšenice zavisi od cene u okruženju i na svetskim berzama bez obzira na želje ratara da će za kilogram dobiti 20 ili više dinara.\n„Malo je verovatno da će im se ta očekivanja u toku žetve ispuniti“, kazao je Saković. On je naveo da je u poslednjih 15 dana kada su počele kiše u zapadnoj Evropi cena pšenice na berzama bila u padu . On smatra da će u toku žetve cena pšenice u Srbiji biti izmedju 17 i 18 dinara za kilogram.\nBenzin na pumpama NIS-a skuplji 4,5 dinara


vojna operacija u Siriji - Sputnjik Srbija\n04:52 13 Jun 2021\nŠojgu o proveri ruske vojske u Siriji: Na testu je bilo skoro sve /video/\nPovratak Rake pod kontrolu Damaska — korak u budućnost Sirije\nPovratak sirijske Rake pod kontrolu sirijske armije ima strateški značaj, s obzirom na vojnu operaciju koju Turska vodi na severo-istoku Sirije. Činjenica da je sirijska armija ušla u Raku igra važnu ulogu, s tačke gledišta budućeg državnog uređenja, smatra orijentalista Sergej Demidenko.\nTurska vojska zauzela pogranično naselje na severoistoku Rake\nTurska vojska je zauzela pogranično naselje Suluk u severoistočnom delu sirijske provincije Rake, prenela je sirijska državna televizija.\nTramp: Američki vojnici ne moraju da čuvaju tursko-sirijsku granicu\nPredsednik SAD Donald Tramp izjavio je da američki vojnici nemaju obavezu da štite bezbednost granice Sirije i Turske i da treba da odu odatle.\nSirijska opozicija uz pomoć turske vojske zauzela centar pograničnog grada (video)\nSnage sirijske opozicije su uz podršku turske vojske zauzele centar grada Ras el Ajn u Siriji, prenose mediji.\nAnkara: Od početka vojne operacije u Siriji likvidirano 415 terorista\nOd početka vojne operacije na severu Sirije likvidirano je 415 terorista, saopštilo je Ministarstvo odbrane Turske na Tviteru.\nPariz: Francuska napadom na Siriju potvrdila status vojne sile\nFrancuska je napadom na Siriju potvrdila status političke i vojne države, izjavio je premijer te zemlje Eduar Filip.\nPredsednici Rusije i Sirije, Vladimir Putin i Bašar el Asad, usaglasili su se na sastanku u Sočiju da se vojna operacija u Siriji približava kraju i da sada treba preći na političke procese, navodi se na sajtu Kremlja.\nŠojgu: Antiteroristička operacija u Siriji bliži se kraju\nVojna operacija protiv terorista u Siriji se bliži kraju, izjavio je ruski ministar odbrane Sergej Šojgu.\nTurska povećava vojno prisustvo na granici sa Sirijom\nTurska je danas uputila konvoj od desetak kamiona s borbenim vozilima i artiljerijskim oruđem u provinciju Kilis na jugu zemlje, koja se nalazi na granici sa Sirijom, piše list „Hurijet“.\nTurska se priprema za novu vojnu operaciju u Siriji\nTurska se priprema za nove vojne operacije u Siriji nakon što je uspešno realizovala operaciju „Štit Eufrata“, izjavio je turski predsednik Redžep Tajip Erdogan.


Posted by kontrapunkt Jun 13, 2011 - 12:14 PM\n“Pokret za slobodu” koji je i inicijator protesta je dobio podršku od uglednih svjetskih intelektualaca kao što su Noam Čomski i Tarik Ali.\nU pismu Pokretu za slobodu, Tarik Ali, britanski pisac, novinar i lijevo orijentisani intelektualac pakistanskog porijekla, napisao je povodom održavanja NATO konferencije u Beogradu:\nIma nečega skarednog u činjenici da Beograd, koji još uvek ima vidljive ožiljke od NATO bombardovanja, organizuje ovu vojnu stratešku konferenciju. NATO je sada ništa više od vojnog oružja američkog carstva, kojim se drugim zemljama nameće pokornost. Vlastodršci u državama Balkana ponašaju se bez ikakvog srama. Zaslijepljeni američkom moći ne mogu da prepoznaju da im se sopstvena budućnost već odvija u drugim vazalnim državama u Evropi i drugdje: kriza na Islandu, u Irskoj, Grčkoj i arapski ustanak protiv korumpiranih i kolaboracionističkih režima. Želim vam svu sreću u vašoj mobilizaciji. Srbija, Hrvatska, Slovenija, Bosna i Hercegovina imaju zajedničke vlastodršce. Važno je da se povezivanjem odozdo stvori novo zajedništvo.\nHapšenja na Anti-NATO protestu!\nObaveštavamo vas da je na današnjem protestu Anti-NATO kampanje u 18h ispred Sava Centra policija uhapsila barem sedam mirnih, nenasilnih demonstranata. Koliko nam je poznato, dvojica se trenutno nalaze u policijskoj stanici u ulici 29. Novembra, a ostali se nalaze u policijskoj stanici Novi Beograd.\nPolicija odbija da nam da bilo kakve informacije o uhapšenima, ali kako saznajemo od advokata – nameravaju da im po ubrzanom postupku, instant sude za “Ometanje službenog lica pri vršenju dužnosti” i “Narušavanje javnog reda i mira”. To bi značilo da će uhapšenima biti uskraćeno pravo na pravedno suđenje, jer neće moći da iznesu svoju odbranu na adekvatan način, niti će moći da prilože video snimke i fotografije hapšenja na kojima se jasno vidi da nikoga nisu ometali i da nisu narušavali javni red i mir, niti će moći da pred sud pozovu svedoke odbrane koji bi takođe mogli da potvrde ovo.\nZa sada fotografije sa protesta dostupne su na sledećoj adresi \nKada budemo imali nove informacije obavestićemo vas, u međuvremenu vas pozivamo da nam pomognete tako što ćete obavestiti medije, zvati ih i pitati šta se dešava sa ljudima koji su večeras uhapšeni ispred Sava Centra, ili tako što ćete pomoći na neki drugi način.\nUhapšeni levičari kod Sava centra\nUhapšeno osam levičarskih aktivista okupljenih u Anti-NATO kampanji, koji su protestovali ispred Sava centra zbog predstojeće vojne konferencije.\nKako je saopštila ta kampanja, oni su prebačeni u policijsku stanicu u Ulici despota Stefana.\nPomoćnik načelnika Policijske uprave za Grad Beograd Nikola Popovac kaže za B92 da je policija više puta upozorila građane da skup nije prijavljen. “Sa obzirom da nije došlo do udaljavanja, osam lica je privedeno”, rekao je on.\n“Pet osoba će biti zadržano po krivičnoj prijavi, a troje kod sudije za prekršaje po skraćenom postupku gde će biti izrečene adekvatne kazne. Petoro se sumnjiči za krivično delo ometanje službenog lica u vršenju poslova bezbednosti, a preostali na osnovu kršenja zakona o okupljanju građana”, kaže Popovac.\nKako navodi Anti-NATO kampanja, policija odbija da pruži bilo kakve informacije o uhapšenima, ali kako saznaju od advokata – sudiće im se po ubrzanom postupku.\n“To bi značilo da će uhapšenima biti uskraćeno pravo na pravedno suđenje, jer neće moći da iznesu svoju odbranu na adekvatan način, niti će moći da prilože video snimke i fotografije hapšenja na kojima se jasno vidi da nikoga nisu ometali i da nisu narušavali javni red i mir, niti će moći da pred sud pozovu svedoke odbrane koji bi takođe mogli da potvrde ovo”, navodi Anti-NATO kampanja.\nPodsetimo, Strategijska vojna konferencija za NATO i partnerske zemlje počinje sutra u Beogradu, a protestni miting, u centru Beograda, danas su organizovali i Demokratska stranka Srbije uz podršku pojedinih nevladinih organizacija, a prisutni su bili i brojni pripadnici ultradesničarskih organizacija Obraz i 1389.


BiH ne kontrolira granice ni dvije sedmice nakon apela epidemiologa | Korona virus Vijesti | Al Jazeera\nHrvatska od 23. decembra najavljuje zabranu kretanja između županija, dok Srbija uvodi obavezno posjedovanje negativnog PCR-a testa prilikom prelaska srbijanske granice (EPA)\nBosna i Hercegovina još uvijek nije pooštrila mjere prelaska državne granice sa građana iz susjednih zemalja, skoro dvije sedmica nakon što je Federalni krizni štab to zatražio, zbog pogoršanja epidemiološke situacije u regiji.\nIz Ministarstva sigurnosti Bosne i Hercegovine potvrđeno je Al Jazeeri da su zaprimili zahtjev Federalnog kriznog štaba za uvođenje PCR testa za građane koji u BiH ulaze iz susjednih zemalja. No, da bi prijedlog bio upućen na odlučivanje u Vijeće ministara Bosne i Hercegovine, potrebno je mišljenje i Ministarstva civilnih poslova BiH, u kojem pak čekaju na stav drugog bosanskohercegovačkog entiteta Republika Srpska.\nDa bi Ministarstvo civilnih poslova ovaj prijedlog Federalnog kriznog štaba uputilo Vijeću ministara na izjašnjenje, potrebno je da mišljenja dostave i nadležni organi Republike Srpske i Brčko Distrikta. Ministarstvo je zatražilo mišljenja i čeka se odgovor, rečeno je Al Jazeeri u Ministarstvu civilnih poslova BiH.\nFederalno ministarstvo zdravstva zatražilo je 8. decembra da državne vlasti izdaju naredbu da svi državljani uključujući i one iz Srbije i Hrvatske pri ulasku u BiH moraju imati negativan PCR test ne stariji od 48 sati, kakvo pravilo važi i za državljane koji dolaze iz drugih zemalja.\nHrvatska je obavezan PCR tekst za građane Bosne i Hercegovine uvela od početka pandemije, dok je istu odluku od ponedjeljak uvela i Srbija.\nLjekari u Bosni i Hercegovini apeluju da državne vlasti odbace političke motive kod donošenja epidemioloških mjera, da poštuju uputstva epidemiologa, kako bi se izbjeglo dodatno pogoršanje epidemiološke situacije, za koju se u Bosni i Hercegovini čini da je pod kontrolom.\nHrvatska od 23. decembra najavljuje zabranu kretanja između županija, dok Srbija uvodi obavezno posjedovanje negativnog PCR-a teksta prilikom prelaska srbijanske granice\nDelegat u Domu naroda Federacije Bosne i Hercegovine i ljekar Dragan Stevanović rekao je Al Jazeeri da vrijeme igra značajnu ulogu kod epidemijskih kriza, te da se samo epidemiološkim mjerama donesene u pravi trenutak može smanjiti pritisak na zdravstveni sistem u zemlji.\n„Kada 50.000 ljudi uđe preko granice, kao što sada jeste pritisak dijaspore, nakon toga vam mjere ne pomažu“, rekao je Stevanović.\n„Vrijeme je vrlo važno u ovom slučaju“, dodao je, odbacujući da bilo kakav motiv, uključujući i ekonomski, može biti iznad zdravlja građana.\nRifat Rijad Zaid, predsjednik Saveza strukovnih sindikata doktora medicine i stomatologije FBiH također je pozvao vlade u Bosne i Hercegovine da poštuju upute epidemiologa kako bi se izbjegao pritisak na zdravstveni sistem u zemlji.\nHrvatska od 23. decembra najavljuje zabranu kretanja između županija, dok Srbija uvodi obavezno posjedovanje negativnog PCR-a testa prilikom prelaska srbijanske granice.\nKilometarske kolone na ulazu u Srbiju, od sutra s PCR testom\nOd sutra je ulazak u Srbiju za strane državljane moguć samo uz negativan PCR test.\nVlada Federacije BiH osigurala sredstva za vakcine\nVlada bh. entiteta je osigurala šest miliona eura kojima će biti plaćan preostali dio za nabavku vakcina protiv COVID-19 kroz COVAX mehanizam.


Transplatacioni Centar za Regenerativnu medicinu Leipzig (TRM) sa Vita 34 istražuje VSEL matične ćelije. VSEL matične ćelije su po karakteristikama vrlo slične embrionalnim, tj. mogu se pretvoriti u bilo koje ćelije u tijelu. Istraživanje ovih matičnih ćelija otvara ogromne mogućnosti tretmana u budućnosti, tj. liječenje nekrvnih oboljenja.\nKlinika za pedijatrijsku i adolescentnu medicinu u saradnji sa Tehničkim univerzitetom Minhen istražuju dijabetes tipa 1. Trenutno je već 7 djece iskoristilo uzorke sačuvane u Vita 34 za liječenje dijabetesa tipa 1. U studiji je planirano 10 transplantacija.\nFraunhofer institut u Lajpcigu u saradnji sa Vita 34 istražuje liječenje moždanih oštećenja.\nLeibniz institut za biljnu genetiku sarađuje sa Vita 34. Nedavno je objavljena studija u kojoj je otkrivena nova metoda detekcije malog broja matičnih ćelija u uzorku, a što je preduslov za dalja istraživanja.\nHannover medicinska škola u saradnji sa Vita 34 istražuje iPS matične ćelije. Njihova studija se bavi proučavanjem iPS matičnih ćelija iz pupčane krvi tj. izučavanjem njihove sposobnost diferencijacije, za buduću primjenu u terapijama pedijatrijskih pacijenata.\nUniverzitet u Leipzigu u saradnji sa Vita 34 na odjeljenju hematologije i onkologije sprovodi istraživanje uticaja mezenhimalnih matičnih ćelija iz pupčane krvi za GvHD - bolest odbacivanja transplantata matičnih ćelija, koja se obično javlja kod pacijenata koji prime matične ćelije zbog leukemije ili limfoma.\nUniverzitet u Rockstoku, Ojdeljenje za kardiohirurgiju sarađuje sa Vita 34 u liječenju bolesti srca. Prema dosadašnjim objavljenim radovima, došlo je do pozitivnih rezultata.


Sjednica zastupničkog doma Parlamentarne skupštine BiH, juni 2011.\n„Novčane sankcije i dalje su veoma niske i ne motivišu poštivanje zakona. S druge strane, predviđena je mjera prijedlog razrješenja dužnosti - u takvoj jednoj konstrukciji znači da nije obavezno da taj prijedlog, kada se uputi određenoj nadležnoj instituciji, ta ista institucija mora ispoštovati. Zakon mora upozoravati javne zvaničnike šta će im se desiti ukoliko ne poštuju zakon.“\n„Moj stav je da je ovim zakonom potpuno obesmišljen institut sukoba interesa i ovim su se političari u BiH definitivno stavili iznad zakonodavstva. Dakle, ovo je direktno miješanje u zakonodavstvo. Ovim je i potvrđen najveći mogući stepen političke korupcije u BiH - i zvanično je potvrđeno da lideri velikih političkih partija imaju apsolutnu kontrolu nad svim procesima u BiH.“


Hemofarm obeležava 60. rođendan - Nira Press\nPočetna » Hemofarm obeležava 60. rođendan\nHemofarm, vodeća farmaceutska kompanija u regionu, danas obeležava 60 godina konstantnog rasta, brojnih poslovnih uspeha i stalnog obaranja sopstvenih rekorda. Od malog pogona, koji je 1. juna 1960. nastao u Vršcu, Hemofarm je danas lider u regionu i kompanija koja posluje globalno, na tri kontinenta i u 36 zemalja u svetu\nProizvodnja šezdesetih godina\nKompanija je iz godine u godinu unapređivala sopstveno poslovanje, a prošlu 2019. završila je čak sa trostrukim rekordom: u obimu proizvodnje (5,7 milijardi tableta i drugih formi lekova koje su nastale u pogonima Hemofarma), u veličini proizvodnog portfolija i u prodaji. U jubilarnoj godini očekuju novi proizvodni rekord od oko sedam milijardi tableta, kapsula i drugih formi.\n„Ponosan sam na činjenicu da je Hemofarm stalno napredovao, iz godine u godinu bio dodatno bolji i da u našoj poslovnoj istoriji nije bilo oscilacija ili padova, već samo novih rekorda. Naš uspeh nastao je iz spoja domaće pameti i najmodernije nemačke tehnologije što je rezultiralo lekovima koji su svetskog kvaliteta. Isti lek koji piju Srbi, piju i Nemci i Rusi. Pacijenti i zdravlje građana naš su prioritet i iz tog razloga smo razvili najširu paletu lekova na ovim prostorima, a prevenciju bolesti stavili u fokus naših aktivnosti”, kaže povodom jubileja dr Ronald Zeliger, generalni direktor Hemofarma i dodaje da se značaj ove kompanije ogleda u tome što doprinosi boljem zdravlju građana, ali i ekonomskom zdravlju zemlje.\nDr Ronald Zeliger je istakao da je Hemofarm ne samo lider u Srbiji, već i u Bosni i Hercegovini i Crnoj Gori. Pored toga, Hemofarm Banjaluka i Hemomont u Podgorici prošle godine su ostvarili i najveću proizvodnju od svog osnivanja.\n„Od 2003. kada je otvorena fabrika čvrstih formi u Banjaluci, Hemofarm je za vrlo kratko vreme prešao put do lidera na tržištu lekova u BiH. Uspostavili smo jedinstven sistem kvaliteta na proizvodnim lokacijama Hemofarma u Srbiji, BiH i Crnoj Gori, što je potvrda da razmena znanja i dobrih praksi ne poznaje granice”, rekao je Zeliger.\nOd 2006. godine Hemofarm je deo Štada grupe, jedne od vodećih farmaceutskih kompanija u Evropi, koja je od tada u modernizaciju pogona, opremu i nova postrojenja investirala više od 300 miliona evra.\nSamo u toku poslednjih 10 godina, Hemofarm je duplirao obim proizvodnje u pakovanjima, a tri puta uvećao u broju tableta i u kompleksnosti. Primera radi, 2010. godine u njegovim pogonima nastalo je 150 miliona pakovanja odnosno 2,3 milijarde tableta i drugih formi i 916 različitih proizvoda. Ovu godinu kompanija će završiti sa više od 300 miliona pakovanja, sedam milijardi tableta i drugih formi i više od 3.000 različitih proizvoda.


► Radić: Napad na Siriju ograničena akcija, nema novih napada\n"To je bila ograničean akcija, koja je trajala oko 50 minuta gde su ciljevi bombardovani sa brodova, podmornica i aviona i to je bio početak i kraj napada na Siriju", rekao je Radić za agenciju Beta.\nOn je istakao da je napad na Siriju "politički i medijski motivisana akcija", koja nema dodirnih tačaka sa opravdanjem da je u toj zemlji upotrebljeno hemijsko oružje.\n"Činjenica je da je Amerika marginalizovana na Bliskom istoku i ona želi da se ponovo pita za sukob u Siriji", rekao je Radić.\nDodao je da se učešće Velike Britanije treba tumačiti kao tradicionalanu podršku SAD, dok Fracuska nije htela da bude isključena iz odlučivanja kao bivši kolonijalni gospodar Sirije.\nSAD, Francuska i Velika Britanija sprovele su noćas napade na nekoliko lokacija u Siriji posle nedavnog napada u Dumi za koji zapadne zemlje tvrde da su sirijske snage koristile hemijsko oružje.\nRusko ministarstvo je saopštilo jutros da je sirijska protivvazdušna odbrana oborila veliki broj tih ispaljenih raketa.\nVladislav Jovanović: Napad na Siriju je politički napad na Rusiju\nBivši jugoslovenski ministar spoljnih poslova i ambasador Vladislav Jovanović izjavio je danas da je raketni napad na Siriju, zapravo politički napad na Rusiju.\n"To je istovoremeno i poruka ruskim saveznicima da Rusija nije baš moćna sila zaštitnica, kako bi se umanjila njena kredibilnost", rekao je Jovanović za RTS.\n"Ići će se ka tome da se stvar prepusti stručnjacima, a ne političarima", ocenio je Jovanović.\n"Pozdravljamo ovu operaciju koja je čin savesti celog čovečanstva pred napadima u Dumi za koji sve govori da su delo sirijskog režima", saopštilo je danas tursko Ministarstvo spoljnih poslova.\nnapad na siriju /


MOTOR blog » Novi Toyota Prius postiže 5 zvezdica na Euro NCAP bodovanju bezbednosti Novi Toyota Prius postiže 5 zvezdica na Euro NCAP bodovanju bezbednosti – MOTOR blog\nPostigao je bodovanje od 83% za ukupnu zaštitu\n• Treći model Toyote nagrađen u 2009.\nNovi Toyota Prius je postigao maksimalnih 5 zvezdica za bezbednost na najnovijem Euro NCAP testiranju u 2009. godini. Sa ukupnim bodovanjem od 83%, Prius je treći model Toyote u ovoj godini kome je dodeljeno 5 zvezdica, posle novog Toyota Avensisa i iQ-a.\nNovi Prius nastavlja bezbednosni potencijal prethodne generacije, koja je takođe postigla maksimalnih 5 zvezdica za zaštitu putnika u 2004. godini.\nOvo dostignuće naglašava sposobnosti Toyotinih inženjera u razvoju šasije vozila koja ima odlične ekološke, dinamičke i bezbednosne performanse.\nNovi Prius je opremljen unapređenim aktivnim i pasivnim bezbednosnim odlikama, kao i onima za zaštitu pešaka. Svaki model Priusa sada dolazi sa školjkom karoserije koja apsorbuje energiju sudara, sedam vazdušnih jastuka i aktivnim naslonima za glavu.\nElektronski kontrolisan sistem kočenja (EBS) sadrži pomoć pri kočenju (BA), kontrolu proklizavanja (TRC) i sistem kontrole stabilnosti vozila+ (VSC+). Takođe, u nekim zemljama, novi Prius je dostupan sa novim sistemom za povećanje bezbednosti pre sudara (PCS), sa adaptivnim tempomatom.\nNovi Prius, koji se trenutno predstavlja u Evropi, sakupio je više od 17,000 porudžbina od juna meseca.\nNovi Toyota Prius postiže 5 zvezdica na Euro NCAP bodovanju bezbednosti was last modified: January 6th, 2010 by Goran Aničić\nAudi je najkreativnija premijum marka


"Crnogorke su hrabre, dostojanstvene, požrtvovane i vrijedne i treba da budu aktivno uključene u sve promjene i rješenja kada se radi o razvoju i budućnost naše države", piše u čestitki\nŽene u Crnoj Gori moraju imati pravo na slobodu izbora, jednake uslove za rad i razvoj, moraju imati pravo na život bez nasilja i diskriminacije, poručio je predsjednik Biram Crnu Goru Radomir Novaković Cakan.\nU čestitki povodom Međunarodnog dana žena, 8. marta, Novaković je istakao da je obaveza svih koji učestvuju u javnom životu, u donošenju odluka i kreiranju politike da prepoznaju nemjerljivi doprinos žena u svim segmentima društvenog postojanja i razvoja.\n"Pored toga što obavljaju i najteže i najodgovornije poslove, žene Crne Gore su i majke i supruge i stubovi svojih porodica. Zato žene u Crnoj Gori moraju imati pravo na slobodu izbora, jednake uslove za rad i razvoj, moraju imati pravo na život bez nasilja i diskriminacije. Crnogorke su hrabre, dostojanstvene, požrtvovane i vrijedne i treba da budu aktivno uključene u sve promjene i rješenja kada se radi o razvoju i budućnost naše države", piše u čestitki.\nNovaković dodaje da sve sugrađanke, sve žene Crne Gore, moraju svakog dana svog života da doživljavaju istu pažnju, razumijevanje, pomoć i podršku koja simboliše 8.mart.\n"Zbog toga, s posebnim zadovoljstvom u ime Biram Crnu Goru i u svoje ime čestitam vam 8. mart, Međunarodni dan žena, dan borbe za ekonomsku, političku i socijalnu ravnopravnost žena i muškaraca", zaključio je Novaković.\nMeđunarodni dan žena8. martBiram Crnu GoruRadomir Novaković Cakan


Saradnja je ključ za jačanje integriteta sektora bezbednosti | Korupcija BCBP\nViše od 100 predstavnika Ministarstva odbrane, Ministarstva unutrašnjih poslova, Bezbednosno-informativne agencije, nezavisnih državnih institucija, brojnih ambasada i međunarodnih organizacija u Srbiji, kao i studenata, organizacija civilnog društva i medija okupilo se na skupu o integritetu u sektoru bezbednosti koji organizovao BCBP.\n„Nije dovoljno graditi integritet samo u pojedinačnim institucijama, već je neophodno uspostaviti bolju saradnju među njima.Za jačanje integriteta sektora bezbednosti potrebno je poboljšati saradnju spoljnih nadzirača i unutrašnjih kontrolora“, istakla je direktorka BCBP Sonja Stojanović Gajić na konferenciji „Partnerstvo za integritet u sektoru bezbednosti“ održanoj 17. septembra 2014. godine u hotelu Zira.\nPolitizacija – osnovni problem izgradnje integriteta\nPanelisti su se složili da je za izgradnju integriteta neophodno doneti bolja zakonska rešenja koja se odnose na institucije sektora bezbednosti, sprovesti bolju koordinaciju sistema, ojačati unutrašnju i spoljnu kontrolu i unaprediti upravljanje ljudskim resursima. Predsednik odbora za kontrolu službi bezbednosti Momir Stojanović je naglasio da Srbija nema ključni uslov da se govori o sektoru bezbednosti – jasno definisanu bezbednosno-obaveštajnu politiku. Po njegovom mišljenju, prioriteti reforme sektora bezbednosti treba da budu drugačija organizacijska uređenost službi, usklađivanje zakonske regulative i edukovanje članove parlamentarnih odbora da vrše efikasniju kontrolu. Zamenik predsednika Odbora za kontrolu službi bezbednosti Dragan Šutanovac je istakao da je veliki problem upravljanje ljudskim resursima u MUP-u. On je istakao da je Srbija primer zemlje sa policijskom akademijom čiji diplomci delom ostaju nezaposleni, što svedoči o neusklađenom upravljanju ljudskim resursima.Šutanovac je istakao i da poslanici nemaju mogućnost da nadziru primenu specijalnih mera u policijskim istragama.


INTO 2017 | Euroinfo CG\nFundació Balear d'Innovació i Tecnologia (Fundació Bit) iz Španije Vas poziva na 12. Konferenciju o Inovativnosti i Turizmu - Innovation and Tourism Conference (INTO) i u okviru nje poslovnim susretima Enterprise Europe Network-a, koji će se održati 30.novembra i 1.decembra 2017 u Palma de Majorki.\nCilj konferencije, seminara i poslovnih susreta je da se analiziraju aktuelni trendovi, potencijalni i glavni uticaji u turističkoj industriji, i svakom segmentu putovanja, razmjena iskustva i transfer znanja.\nVještačka inteligencija: trenunto stanje\nPotencijali i uticaji u turističkoj industriji\nVještačka inteligencija i iskustvo putovanja\nVjernost klijenata i socijalna reputacija\nPoslovni susreti će ove godine okupiti veliki broj poslovnih subjekata, početnika u biznisu, kompanija, univerziteta, preduzetnika, istraživačkih centara, institutcija.\nMeđunarodni poslovni susreti će Vam pružiti mogućnost da direktno promovišete Vaše aktivnosti, proizvode i usluge, uspostavite nove poslovne kontakte i pronađete poslovne partnere i dogovore eventualnu buduću saradnju.\nRegistraciju, kao program možete vidjeti na linku: http://into2017.talkb2b.net/\nUkoliko ste zainteresovani da učestvujete na poslovnim susretima i konferenciji, molimo Vas da se registrujete na gore navedenom linku do 30. novembra 2017. godine.


BERIN ALAGIĆ, DIREKTOR KJKP „TOPLANE - SARAJEVO“ DOO\nPokretanje investicija u obnovu i razvoj infrastrukture kao prioritet u naredne 4 godine\nKJKP „Toplane - Sarajevo“ d.o.o. završavaju poslovnu 2019. godinu sa pozitivnim rezultatom. Očekivani prihodi sa 31.12.2019.godine iznose preko 60 miliona KM, a očekivana ostvarena dobit iznosi preko 4 miliona KM. Pozitivan finansijski rezultat će doprinijeti smanjenju akumuliranog gubitka iznad visine kapitala koji iznosi preko 80 miliona KM.\nNova Uprava odlučno je krenula u konsolidaciju procesa unutar Toplana, kao i u investicijski ciklus koji će obuhvatiti neophodan remont cjelokupnog sistema, a na osnovu „Studije izvodljivosti o proširenju i poboljšanju sistema daljinskog grijanja u Kantonu Sarajevo“ koja je usvojena od strane Vlade Kantona Sarajevo. Tačnije, radi se o projektu za koje će Toplane tražiti finansijska sredstva stranih kreditora uz adekvatne garancije Vlade Kantona Sarajevo, čiju podršku imamo u pokretanju navedenih aktivnosti.\nParalelno sa navedenim, zahvaljujući pozitivnom finansijskom rezultatu Toplane Sarajevo će vlastitim sredstvima krenuti u ispunjenje ambicioznog Plana za 2020. godinu kojim su planirane prijeko neophodne investicije u iznosu od preko 10 miliona KM namijenjene isključivo za implementaciju kapitalnih infrastrukturnih projekata. Podsjećamo, starost naših postrojenja je u prosjeku 20 i 30 godina, što predstavlja veliki sistemski rizik za stabilnost cjelokupnog sistema grijanja u Kantonu Sarajevu.\nTakođer, nastavljamo sa aktivnim pristupom u cilju naplate preko 90 miliona KM potraživanja, kao i sa isključenjima dužnika, pravnih i fizičkih lica kod kojih su se stekli uslovi. Prvi rezultati aktivnosti na isključenju dužnika izvan roka plaćanja, već daju značajne efekte koji će direktno doprinijeti dodatnoj stabilnosti poslovanja Toplana.


U opštini Bosanski Petrovac u toku je ekshumacija pod nadzorom Tužilaštva BiH.\nDana 27.08.2012. godine, u prijepodnevnim satima, na lokalitetu mjesta Rastoka-Ribnik, izvršena je ekshumacija, prilikom koje su pronađeni posmrtni ostaci jedne žrtve iz proteklog rata.\nNa drugoj lokaciji Klenovac u toku je ekshumacija, a do sada je pronađeno više skeletnih ostataka za koje se pretpostavlja da su ostaci više tijela.\nProcesom ekshumacije na terenu koordinira istražilac Posebnog odjela za ratne zločine Tužilaštva BiH, a u procesu ekshumacije sudjeluju službenici Instituta za nestale osobe BiH, predstavnici Međunarodne komisije za nestale osobe (ICMP), ljekar sudske medicine, radnici banjalučkog “Gradskog groblja”, kao i predstavnici MUP-a Unsko-sanskog kantona, koji osiguravaju lokaciju.\nTužilaštvo BiH, zajedno sa svim agencijama za provođenje zakona i institucijama koje sudjeluju u procesu traženja nestalih, nastavlja rad u procesu pronalaska i identifikacije posmrtnih ostataka u svim dijelovima BiH.


Rusija je danas optužila Ameriku da je koristila bombe punjene belim fosforom, koje su zabranjene međunarodnim zakonom, protiv vojnih ciljeva u civilnim oblastima na istoku Sirije.\n- Dva američka borbena aviona ef-15 bombardovala su 8. septembra oblast Hadžin u regionu Deir Ezor. Koristili su zapaljivu fosfornu municiju. Nakon napada izbili su požari. Trenutno prikupljamo informacije o mogućim žrtvama - rekao je general ruske vojske Vladimir Savčenko.\nU Siriji džihadisti iz Islamske države još kontrolišu oblastu Deir Ezoru između reke Eufrat i iračke granice.\nMeđunarodna koalicija predvođena SAD pomaže koaliciji kurdskih i arapskih boraca iz Sirijskih demokratskih snaga u borbi protiv Islamske države.


Dozlogrdilo im: Stotine invalida izlaze na ulice da traži svoja prava\nNezadovoljstvo i bes kulminirali su i kod osoba sa invaliditetom, pa će i oni pred zgradu Vlade Republike Srpske, kako bi tražili da im isplate ono što im po zakonu pripada. Nakon železničara, mladih koji žele bolje obrazovanje i šumara, na… »\nIran i Turska saglasili su se o proširenju vojne saradnje nakon referenduma u iračkom Kurdistanu, na kojem je više od 90 odsto glasača glasalo za nezavisnost iračke pokrajine, prenijeli su iranski mediji. Iranska novinska agencija "Tasnim" prenosi da… »\nZa državnog tužioca u Makedoniji prijavilo se 23 kandidata\nZa funkciju državnog tužioca Makedonije prijave su podnijela čak 23 kandidata. Izvori iz makedonskog Sobranja saopštili su da među kandidatima nema nijednog tužioca Specijalnog javnog tužilaštva. Sobranje je raspisalo konkurs za izbor novog javnog… »


Renault Clio 2019 - prve informacije i fotografije - Auto Republika\nZahvaljujući kolegama sa portala Autoexpress, imamo priliku da vidimo fotografije nove generacije modela Renault Clio, kao i da saznamo osnovne informacije sa njim u vezi. Jedna od prvih se, svakako odnosi na činjenicu da će Clio u narednom izdanju imati opciju elektrifikovanog pogona.\nRenault želi da ima jedan od najnaprednijih i najefikasnijih predstavnika automobilskog B segmenta, kada se peta generacija modela Clio, pojavi na tržištu, krajem ove godine. Elektrifikovani pogonski sklop, kao i osnovne funkcije autonomne vožnje, biće uvedene sa novim modelom koji bi svetskoj javnosti, prema očekivanjima trebalo da bude prikazan na Salonu automobila u Parizu. Početak prodaje se očekuje u 2019. godini.\nTokom prethodnih godinu i po, tržište su preplavili noviteti iz segmenta gradskih automobila. Svedočili smo promocijama modela Ford Fiesta, Volkswagen Polo i Citroen C3, a ovo znači samo jedno: Clio je postao najstariji automobil u ponudi.\nDok će glavnina unapređenja kojima će biti darovan novi Clio biti ona koje oko ne vidi, promene će zahvatiti i elemente kabinskog prostora, ali i dizajn spoljašnosti. Novi Clio će, u dizajnerskom smislu, biti evolucija aktuelnog modela, a inspiraciju za učinjene izmene, tvorci su pronašli u konceptnom vozilu Renault Symbioz. Sličnosti se ogledaju u prednjim svetlosnim grupama koje su dobile C oblik, kao i u zadnjim svetlosnim grupama, kao što se i vidi na ekluzivnim fotografijama.\nVeće se izmene, mogu očekivati u unutrašnjosti gde će putnički prostor pretrpeti dramatičnu restilizaciju, ako je za verovati šefu odeljenja za dizajn u okviru Renaulta, Lorensu van den Ekeru. Biće postavljen i znatno veći ekran osetljiv na dodir. U okviru Renault grupe zauzeće već viđenu vertikalnu poziciju, a koristiće najsavremenije tehnologije konektivnosti. Novi materijali bi trebalo da donesu i osećaj koji će podsećati na premijum doživljaj. Pomenuti Van den Eker je nedavno izjavio da je svestan da dizajneri iz Renault tima moraju da ulože maksimalan trud, kako bi i enterijer Renault vozila bio jednako dopadljiv kao što je to eksterijer.\nNovi Clio će počivati na modifikovanoj verziji aktuelne CMF-B platforme, koju takođe koristi i Nissan Micra, sve sa ciljem smanjenja troškova razvoja. To dalje znači da će paleta benzinskih agregata biti proširena, uključujući i novorazvijeni turbo agregat, zapremine 1,3 litre, zatim revidirani trocilindarski turbo agregat zapremine 900 kubika. Imajući u vidu aktuelna dešavanja u automobilskoj industriji, kao i političku klimu, potpuno je neizvesno hoće li se i dCi agregati naći u ponudi.\nBlagi hibridni sistem će se pojaviti prvi put u ovom modelu, a sa ciljem povećanja efikasnosti i smanjene emisije ugljen dioksida. Ovaj vid elektrifikacije je izabran, upravo zbog svoje jednostavnosti i priuštivosti. Iz istih tih razloga, odbačena je ideja o plug-in hibridnoj verziji za novi Clio.\nJoš jedan način za bolje cifre koje pokazuju ekonomičnost, odnosi se na smanjenje mase vozila. Renault je naučio lekciju koju je dobio kroz izradu Eolab concept iz 2014, a što mu je pomoglo da smanji bespotrebnu masu. Ovo bi značilo da će novi Clio koristiti obilje aluminijuma u konstrukciji, tanje staklene površine i pojednostavljen kočioni sistem.\nClio će odigrati svoju značajnu ulogu i u zaokretu najvećeg francuskog proizvođača ka elektrifikovanim i autonomnim vozilima. Do 2022, Renault želi da poseduje osam potpuno električnih, kao i 12 hibridnih vozila, zajedno sa instaliranom tehnologijom autonomne vožnje u čak 15 modela. Kompanija je investirala više od 18 milijardi evra u oblast istraživanja i razvoja, a što bi moralo da doprinese razvoju ovih tehnologija.\nNovouvedena tehnologija autonomne vožnje za Clio, znači da će, na primer, vozač moći da prepusti kontrolu brzine kretanja, kao i upravljanje, samom automobilu. Ipak, i ovde će zakonska regulativa diktirati tempo uvođenja novina ovog tipa.\nPrototip verzija Renault Symbioz concept, prikazana na prošlogodišnjem Salonu automobila u Frankfurtu, demonstrirala je nivo 4 autonomne funkcionalnosti, za koju Renault veruje da će imati u komercijalnoj upotrebi do 2023.\nDizajn ovog automobila će, prema ubeđenju čelnika Renaulta, imati snažan odraz na budući dizajnerski pravac kompanije.\nIzvor fotografija: Autoexpress.co.uk\ntags: B segment izdvojeno premijera renault renault clio\nprevious Preterivanje - Ričard Hamond uništio još jedan superautomobil\nnext Ford F-Series ponovo najprodavaniji u Americi\nnapokon da promene ruzne farove od napred\nKad ti očuh napravi ceh u Tesli od 14 hiljada dolara u samo par klikova na multimediji\n07/08/2021 - 09:51\nJaguar ne želi da odustane od limuzina\n15/04/2020 - 13:45


Četvrta epizoda Tačke ključanja o aktuelnim dešavanjima u Srbiji - Dijalog.net\nNaslovna Civilno društvo Četvrta epizoda Tačke ključanja o aktuelnim dešavanjima u Srbiji\nBeograd, 04. oktobar 2019. – Podcast “Tačka ključanja” je koncipiran kao nedeljni presek aktuelnih dešavanja u Srbiji.\nU trećoj epizodi “Tačke ključanja” govori se o protestu protiv MHE u Pionirskom parku, kao i klimatskom protestu mladih Petkom za budućnost, ali protestu protiv seče drveća u naselju Braće Jerković. Pored navedenog, govori se i o protestu protiv akademskih falsifikata. U ovoj epizodi je objavljen i pregled protesta širom sveta.\nU četvrtoj epizodi “Tačke ključanja” govori se o narodnom zboru u Toplom Dolu protiv mini hidroelektrana, protestnoj šetnji na Savskom keju, zatim o protestu interno raseljenih osoba sa Kosova.\nNaredne teme su protest protiv zagađenja iz rudnika Kolubara, kao i akciji Zvezdaraca u odbrani svog parka i blokadi mosta u Jarmenovcima. Prilog o 43. protestu “1 od 5 miliona” i mesečna top lista protesta u Srbiji zaključuju ovu epizodu podkasta “Tačka ključanja”.\nPrethodno Novinarki KRIK-a Milici Vojinović obijena kuća\nSledeće Formiran Registar pružalaca besplatne pravne pomoći i besplatne pravne podrške\nTop Tags Vlada Republike Srbije lokalna samouprava istraživanje Evropska unija mediji Civilno društvo Srbija i Evropska unija vladavina prava mladi ljudska prava konkurs Evropska komisija evropske integracije OCD Društvo


Srpski diplomata za ukrajinsku krizu krivi širenje NATO i poziva na dijalog (FOTO)\nBeta 30. aprila 2022. 16:00\nVišedecenijsko širenje Severnoatlantskog saveza (NATO) na Istok ne samo da je izazvalo krizu u Ukrajini, već je evoluiralo i u pretnju miru i saradnji širom sveta, ocenio je srpski diplomata u intervjuu za Sinhuu.\nŽivadin Jovanović, koji je bio ministar spoljnih poslova SR Jugoslavije od 1998. do 2000. godine, rekao je da veruje da je još u proleće 1999. godine bio svedok početka širenja NATO na Istočnu Evropu. To je, kako je rekao, do sada ugrozilo granice Rusije, što je izazvalo sadašnji sukob u Ukrajini.\nŠirenje NATO ka Istoku duboko je naštetilo celom evropskom kontinentu, „militarizujući njegovu infrastrukturu, ekonomiju, pa čak i obrazovni sistem“, ocenio je Jovanović. Globalno, to je povećalo verovatnoću lokalnih, regionalnih i još većih sukoba, praćenih osiromašenjem i glađu.\nJovanović, koji sada predsedava organizacijom Beogradski forum za svet ravnopravnih, rekao je da bi Zapad, umesto da dodatno podgreva sukob, trebalo da se angažuje u globalnom dijalogu za mir i bezbednost na visokom nivou koji bi bio ključan za prevazilaženje krize.\nPrema Jovanovićevim rečima, na Zapadu uobičajen stav da je sukob u Ukrajini „ničim izazvan“ je lažan – jer je od agresije na Jugoslaviju 1999. NATO rasporedio trupe širom Balkana, primio 11 zemalja u članstvo i uspostavio brojne vojne baze širom Evrope.\n„U martu 1999. NATO je pokrenuo ilegalni napad – agresiju na Jugoslaviju. Javno objavljeni cilj je bio da se zaštite prava ugrožene nacionalne manjine… Međutim, vidimo da je rezultat svega trajno razmeštanje NATO snaga širom Balkana… To su nepobitne činjenice“, rekao je on.\nOd tada, NATO je značajno porastao integracijom niza istočnoevropskih zemalja, što je rezultiralo razmeštanjem NATO trupa i uspostavljanjem vojnih baza na njihovoj teritoriji.\n„Tada (1999. godine) NATO je imao 19 članica, a sada ima 30. Gde je rezervoar za nove države članice? On je na istoku Evrope, a to znači sve bliže granicama Rusije… Kada su ove baze otvorene, NATO je rekao da imaju odbrambenu svrhu… Međutim, ispostavilo se da su to raketne baze, koje mogu da drže ofanzivno oružje“.\nTenzije su dodatno pojačane jer su se, kako je istakao Jovanović, SAD nedavno povukle iz važnih međunarodnih vojnih sporazuma.\n„Kao ključna snaga NATO, SAD su se povukle iz mnogih važnih sporazuma o kontroli naoružanja, raketama srednjeg dometa… Veliko je pitanje: zašto su to uradile i u kom cilju?“, dodao je.\nPrema Jovanovićevim rečima, u nedostatku odgovora na inicijative Moskve da obnovi ugovore o kontroli naoružanja i zaustavi guranje NATO ka Istoku, Rusija je bila prinuđena da pokrene vojnu operaciju za zaštitu svojih interesa.\nPrema Jovanovićevim rečima, guranje NATO ka Istoku ugrozilo je vitalne sporazume koji su obezbedili dug period mira posle Drugog svetskog rata.\n„Tokom svog proširenja NATO je prekršio sve sporazume koji su postojali i koji su nesporni. Tokom napada na Jugoslaviju prekršili su Povelju UN, osporili autoritet Saveta bezbednosti UN… Šteta je svakako ogromna. Zbog strategije proširenja NATO na Istok, svet je u izmenjenom stanju. Globalni sistem bezbednosti, mira i saradnje je u opasnosti“, upozorio je on.\nOvaj višedecenijski proces je, smatra Jovanović, uništio ključne evropske vrednosti i militarizovao ceo kontinent.\n„Usled proširenja NATO na Istok, ceo evropski kontinent je postao militarizovan. Nikada u Evropi nije bilo više vojnih baza, naoružanja i vojne opreme nego danas… Evropa je militarizovala svoju ekonomiju i svoj obrazovni sistem“, rekao je on.\nŠtaviše, širenje NATO je „uzdrmalo čitav međunarodni poredak “ i ugrozilo mir u celom svetu, rekao je Jovanović.\n„Nanesena je ogromna šteta sistemu kolektivne bezbednosti i saradnje, a da ne govorimo o tome koliko je ovo širenje NATO doprinelo razvoju trke u naoružanju i uništenju čitavog podsistema zaduženog za kontrolu neširenja nuklearnog naoružanja. To je povećalo mogućnost sukoba, ne samo lokalnih i regionalnih već i globalnih… Biće potrebno mnogo mudrosti, vremena i truda da se ovo popravi“, rekao je on.\nJovanović je rekao da za prestanak ukrajinske krize, mora prestati i širenje NATO na Istok. Rešenje, kako je rekao, ne leži na bojnom polju, već u dijalogu na visokom nivou.\n„Sve što ljudi na Zapadu danas kažu jeste da Kijev mora da nastavi sukob i da ne prihvata bilo kakav dogovor sa Rusijom, da Zapad uvek isporučuje veće i tehnološki naprednije naoružanje. Tako dolivaju ulje na vatru… Ne može biti rešenja na bojnom polju“, rekao je.\nKomentarišući sankcije Zapada Rusiji, on je rekao da one dodatno eskaliraju sukob i da su sankcije „namerno usmerene protiv civila“.\n„Sankcije su nelegitimne i nehumane. Takav im je bio cilj u slučaju Jugoslavije… Zbog toga su širom Jugoslavije umirala deca i ljudi sa teškim hroničnim bolestima, a bilo je nestašice svega i dosta običnih ljudi koji su patili… Sankcije nisu sredstvo za rešavanje sukoba. Oni nisu sredstvo za postizanje mira, već za dalju eskalaciju situacije“, rekao je Jovanović.\nOn je rekao da bi Zapad, umesto da podstiče dalje uništavanje Ukrajine i forsira dalje širenje NATO, trebalo da se uključi u dijalog na visokom nivou sa drugim globalnim silama kako bi se dogovorili o miru, saradnji i kolektivnoj bezbednosti.\n„Za pripremu samita ili sastanaka na visokom nivou potrebno je vreme, ali o tome je potrebno razgovarati i pripremiti konkretne inicijative za dijalog, pregovore i prekid sukoba“, rekao je Jovanović.\nPrema njegovom mišljenju, mir bi se mogao ostvariti kroz priznavanje ravnopravnosti zemalja u bezbednosti, miru i saradnji. „Svi na Zapadu moraju da se pomire sa ovim: era ekspanzije, diktata i komandi i piramidalno uređenje globalnih odnosa su prošlost. Svet očigledno teži multipolarnom svetskom poretku zasnovanom na međusobnom poštovanju, partnerstvu i priznavanju suvereniteta i teritorijalnog integriteta svih zemalja“, rekao je.


Osvojite ulaznice za 22. međunarodni sajam privrede u Mostaru! - Sajmovi i dešavanja | Agroklub.rs\nOsvojite ulaznice za 22. međunarodni sajam privrede u Mostaru!\nMostarski sajam 2019. ponovo će oživeti grad na Neretvi, koji za vreme sajma poseti oko deset hiljada gostiju. Saznajte kako do ulaznica!\nOd 9. do 13. aprila 2019. godine po 22. put će se održati jedna od najznačajnijih i najposećenijih privrednih manifestacija u regiji - Međunarodni sajam privrede u Mostaru. Agroklub vam u saradnji s Mostarskim sajmom poklanja ulaznice, a na kraju teksta saznajte kako do njih!\nMostarski sajam je, po broju izlagača i posetilaca, svakako najuspješnija sajamska izložba u Bosni i Hercegovini. Zemlja partner je Narodna Republika Kina, kojoj će ovo biti drugo partnerstvo na mostarskoj privrednoj izložbi, a biće izlagača iz još tridesetak zemalja sveta i iz svih područja privrede.\nU sklopu sajma promovisaće se i domaća vina\nSajam u Mostaru je izložba opšteg tipa i na njoj se tradicionalno predstavljaju privredni subjekti iz skoro svih grana privrede, od kojih prednjače poljoprivreda, gastronomija, turizam i uslužne delatnosti, zatim elektroindustrija i IT sektor. Sastavni deo Mostarskog sajma su i njegove dve tradicionalne podsajamske manifestacije Sajam turizma, na kojem se promovišu autohtona domaća vina i turistička ponuda kao i Sajam knjige i grafičke industrije.\nSajam je mesto za održavanje bilateralnih političkih razgovora, privrednih konferencija, skupova, prezentacija i gastronomskih takmičenja. Pored poslovnog segmenta, sastavni deo sajma čine i kulturno-zabavni sadržaji.\nMostarski sajam 2019. godine ponovo će oživeti grad na Neretvi, koji za vreme sajma poseti oko deset hiljada gostiju, daće novi podsticaj privrednicima u sklapanju novih poslovnih aranžmana i partnerstava i obogatiće privrednu scenu Bosne i Hercegovine i regije.\nIspunite kratak prijavni obrazac ispod teksta, a Agroklub će nagraditi pet najsrećnijih čitalaca sa po dve ulaznice! Prijave traju do petka, 05. aprila 2019. godine do 12 sati, nakon čega ćemo izvući dobitnike.\nSrećne dobitnike obavestićemo putem ostavljenih e-mail adresa i objaviti unutar obrasca u članku, a ulaznice će podići na ulazu sajma sa ličnom kartom/pasošem.\nSrećno i vidimo se na 22. međunarodnom sajmu privrede u Mostaru!\nMostarski sajam Ulaznice Sajam privrede Sajam turizma Vino


RTV Puls | DAČIĆ: PRIŠTINA MINIRA DIJALOG\nBEOGRAD, 9. novembar - Ministar spoljnih poslova Ivica Dačić kaže za RTS da Priština svojim potezima i odlukama minira dijalog sa Beogradom i da je to njihova taktika. Ne bih rekao da su to dečje igre, to su podle igre koje opasno prete celom ovom regionu, istakao je Dačić.\nIvica Dačić je, gostujući sinoć u Dnevniku RTS-a, istakao da je bilo logično očekivati da se, uprkos odluci Prištine da poveća tarife za 10 odsto na robu iz Srbije, predsednik Aleksandar Vučić odazove pozivu za dijalog u Briselu, jer je taj sastanak najavljivan pre nego što se desio taj potez Prištine.\nDačić o formiranju kosovske vojske: Dosta više sa pretnjama\nKomentarišući izjave kosovskog premijera Ramuša Haradinaja, koji je rekao da će kosovska vojska biti formirana do kraja ovog meseca i da će jedan puk biti razmešten na severu, Dačić je rekao da je dosta sa pretnjama.\n"Ja bih ga samo podsetio da mi već imamo formiranu, ako već hoće da priča o vojsci, ali ovo je 21. vek – mi se valjda zalažemo za pregovore, za mirno rešenje. Dosta više sa tim pretnjama", poručio je Dačić.


Odbornici o muralu Ratku Mladiću, Ranku Paniću. . .\nTanjug 21. decembra 2021. 18:06\nBEOGRAD – Odbornici Skupštine grada Beograda, tokom današnje sednice, raspravljali su o pitanju nadležnosti za uklanjanje murala Ratku Mladiću na Vračaru, ali i inicijativi da Ranko Panić koji je nastradao tokom demonstracija 2008. godine dobije ulicu u glavnom gradu Srbije.\nZoran Vuletić iz Građanskog demokratskog foruma upitao je kada će biti uklonjen mural Ratku Mladiću na uglu Njegoševe ulice i do kada će, kako tvrdi, „gradska vlast da toleriše postojanje murala osuđenom ratnom zločincu“.\nKada je reč o inicijativi da Ranko Panić dobije ulicu, Vuletić je „zamolio“ da se, kako je naveo, ne zloupotrebljava smrt čoveka koji nije stradao u, kako kaže, atentatu bivšeg režima, već pre svega zbog politike devedesetih godina koja je „uništila naše društvo i državu, pored država koje je uništila u okruženju“.\n„Ranko Panić…“, nastavio je Vuletić svoje izlaganje za govornicom, a u tom trenutku mu je predsednik gradskog parlamenta Nikola Nikodijević isključio mikrofon uz obrazloženje da je bezobrazan i zato što zloupotrebljava institut postavljanja odborničkog pitanja.\n„Vaša politka je tužna, sramna i to je verovatno razlog zašto se nećemo družiti sledeće godine, neće vas izabrati niko. Sram Vas bilo da tako govorite o ubistvu jednog čoveka. On nije stradao, on je ubijen“, naglasio je Nikodijević.\nU diskusiju se uključio i zamenik gradonačelnika Goran Vesić koji je rekao da je Ranko Panić izgubio život na ulicama Beograda i ukazao na to da je Srbija danas jedna od retkih zemalja u Evropi u kojoj policija dozvoljava demonstracije, čak i neprijavljene.\nGradonačelnik Beograda Zoran Radojičić kaže da je smrt Ranka Panića nešto što svi moraju da poštuju.\n„To je čovek koji je hteo da izrazi svoje mišljenje mirnim demonstracijama, a izgubio je život i mislim da je krajnje nepotrebno i kontraproduktivno uopšte pričati o tome“, kazao je Radojičić.\nOdgovarajući na pitanje u vezi sa muralom Ratku Mladiću, Vesić je kazao da je uklanjanje murala u nadležnosti Opštine Vračar, a ne Grada.\n„Grad nema nikakvu nadležnost, tako da pitanje meni i Radojičiću nije upućeno na pravu adresu. Opština Vračar je sprovela postupak u septembru prošle godine i donela rešenje kao i da je u pitanju bilo koji drugi mural“, kazao je Vesić i dodao da je rešenje dostavljeno stambenoj zajednici koja je trebalo da ga izvrši, a kako to nije učinjeno, to je uradila Opština.\nZatražio je da se ta tema ne politizuje i da se od murala ne pravi politika jedne države jer se time nanosi dodatna šteta državi.\n„Ne može mural da bude politika jedne države“, istakao je Vesić.\nNikodijević je istakao da se ne može govornica Skupštine koristi za političke govore, a Radojičić da se po pitanju murala radilo u skladu sa procedurama i da je cilj da se duhovi devedesetih godina ne javljaju ponovo.\n„Razumem da naši neprijatelji žele da to ispolitizuju, ali mislim da to nije u našem interesu. Niko od nas nije za bilo koji zločin“, naveo je Radojičić.\nIstiče da se ne može politika jedne države poistovećivati sa jednim muralom, ali da je očigledno to pokušaj.\nŠef odborničke grupe SNS Aleksandar Mirković, u izjavi novinarima, obavestio je javnost da će odbornici SNS već u toku dana potpisati inicijativu da Ranko Panić dobije ulicu, te da će to učiniti i pojedini funkcioneri u gradskoj vlasti.\nOcenio je da je i ta tema u jednom delu ispolitizovana tokom obraćanja predstavnika opozicije.\n„Mogli ste da čujete skaredne komentare da on nije ubijen u atentatu i da možda ne bi trebalo da dobije ulicu. Mislim da je to skaredno i da čovek koji je ubijen na ulicama našeg grada samo zato što je mislio drugačije ili zato što mu nije dozvoljeno da prošeta, ubijen policijskom čizmom i žalosno je što neki danas pokušavaju da relativizuju njegovo ubistvo i smrt“, kazao je Mirković.


Američki senator: Treba nastaviti dijalog s Rusijom - Sputnjik Srbija\n16:30 09.08.2018 Preuzmite kraći link\n„Sada naši odnosi nisu baš najbolji, ali bez obzira na neke nesuglasice i teškoće, dijalog i komunikacija treba da se nastave“, rekao je on.\nAmerički senator se, takođe, složio s mišljenjem guvernera Severne ruske prestonice o povećanju trgovinske razmene dveju zemalja.\n„Kao što sam govorio, postoje razne nesuglasice, i mnogi u našoj zemlji govore o tome da je jedinstvena reakcija na to uvođenje novih sankcija, a ja smatram da moramo da idemo dalje, da gledamo dalje od postojećih nesuglasica, da razgovaramo o dijalogu i trgovini“, rekao je Pol.\nOn je naveo da je borba protiv terorizma važna sfera saradnje dveju zemalja.\n„Imamo razne interesne sfere koje nas povezuju, na primer, borba protiv terorizma. Postoji, recimo, razmena informacija o eventualnim terorističkim napadima“, rekao je senator i podsetio da je ruska strana dostavila SAD informacije o dvoje mladih ljudi koji su planirali teroristički napad tokom Bostonskog maratona, a da je ove godine američka strana predala ruskoj podatke o planiranom terorističkom napadu u Sankt Peterburgu.\n„Zbog toga smatram da je neophodno vraćati se zdravijim, normalnijim odnosima, i strašno mi je čak i da zamislim da bi neka zemlja mogla namerno da zadrži za sebe informacije koje sprečavaju napade na civilno stanovništvo“, rekao je američki senator.\nrusko-američki odnosi, sankcije Rusiji, Senat SAD, Rend Pol, Sankt Peterburg


Vučić zamolio Makrona za pomoć u rješavanju kosovske krize - Istinito.com - Ne budi ovca!\nPočetna > Region > Vučić zamolio Makrona za pomoć u rješavanju kosovske krize\n15. Jula 2019. 15. Jula 2019. Istinito194Leave a Comment on Vučić zamolio Makrona za pomoć u rješavanju kosovske krize\nPredsjednik Srbije Aleksandar Vučić rekao je danas da je francuskog predsjednika Emanuela Makrona zamolio za pomoć i podršku Srbiji na evropskom putu i u rješavanju kosovsko-metohijske krize.\nVučić je na konferenciji za novinare sa francuskim predsjednikom Emanuelom Makronom u Beogradu rekao da je sa njim imao dug, otvoren i iskren razgovor o svim ključnim pitanjima.\nOn je naveo da je Makronu ukazao na ugled koji Francuska uživa u cijelom regionu, ne samo u Srbiji ali naravno i kod srpskog naroda i građana Srbije.\nVučić je prenio da je govorio sa mnogo brige za svoju zemlju i u nadi da će snažna Francuska i jak i moćan predsednik Francuske kakav je Makron biti od pomoći Srbiji i srpskom narodu.\n“Nisam sanjar, ali uveren sam da enegija i politički entuzijazam Makrona može promijeniti mnogo na evropskom kontinentu i pomoći našoj zemlji”, rekao je Vučić.\nPredsjednik Francuske Emanuel Makron izjavio je danas u Beogradu da će se angažovati na obnovi dijaloga između Beograda i Prištine radi postizanja sporazuma.\nOn je na zajedničkoj konferenciji za novinare sa predsjednikom Srbije Aleksandrom Vučićem najavio da će sa tim ciljem održati specijalni sastanak sa rukovodstvom Beograda, Prištine i njemačkim kancelarom Angelom Merkel.\n“Ja ću organizovati sastanak sa vama, premijerom Srbije, rukovodstvom Kosova i kancelarom Merkel. Francuska želi da dođe do sporazuma. Srbija i Kosovo su evropske države i želimo da se to prevede u činjenice”, rekao je Makron.\nMakron je naveo da je sa Vučićem imao veoma iskren razgovor.\nPrema njegovim riječima, Francuska se protivi svim unilateralnim potezima sa obje strane, a Evropa će biti jaka ako pomogne Srbiji i Kosovu da nađu sporazum.\n“Mislim da je to naša odgovornost, da vam damo podršku, kako bi se postigao sporazum i održala stabilnost u regionu”, rekao je Makron.\nOn je ukazao da je Francuska spremna da zajedno sa Njemačkom podrži obnovu dijaloga i to, kako je rekao, vrlo zahtjevnog, da bi se u narednih nekoliko mjeseci našlo konkrento rješenje.\nMakron je napomenuo da postoje neke spoljne sile koje žele da se ne postigne sporazum, ali nije rekao na koga konkretno misli.\n“Ja sam se angažovao i angažovaću se, jer vjerujem u budućnost regiona, u vašu zemlju. Imamo dugovanja jedni prema drugima. Angažovaću se i zato što vjerujem u Evropu”, naglasio je on.\nGovoreći o evropskom putu Srbije, Makron je rekao da paralelno sa reformama koje Beograd treba da sprovede i EU mora da se reformiše kako bi bila spremna da primi Srbiju.\nTagged aleksandar vučić emanuel makron istinito


Na jučerašnjoj 33. radnoj sjednici Skupštine Kantona Sarajevo zastupnici su razmatrali Zakon o izmjeni Zakona o šumama KS po skraćenom postupku, te je Skupština usvojila ovaj iznimno važan i dugoočekivani Zakon.\n"Vlada Kantona Sarajevo ovim izmjenama i dopunama Zakona o šumama KS iskazuje opredjeljenje za pomoć privredi, posebno zbog štete nastale uslijed pandemije Covid 19, rasterećenjem privrede putem smanjivanja parafiskalnih nameta. Današnjom izmjenom zakona, naknade za općekorisne funkcije šuma se smanjuju za 50 posto, sa dosadašnjih 0,07 posto na 0,035 posto i to svim pravnim licima čije je sjedište u Kantonu Sarajevu, ali i onima čije je sjedište izvan KS, a koji obavljaju djelatnost na području Kantona", istakao je ministar privrede Adnan Delić.\nPo njegovim riječima, ova izmjena Zakona olakšavajuća je okolnost za privrednike, pogotovo zbog situacije izazvane pandemijom, koja dodatno usložnjava ionako tešku situaciju u kojoj se nalaze naši privrednici. Usvajanje ovog Zakona, kako je naveo ministar Delić, neće ugroziti finansiranje i sufinansiranje projekata iz oblasti šumarstva, niti rad i finansiranje Uprave za šumarstvo.\n"Projekti Uprave koji se baziraju na zaštiti i unapređenju šuma neće trpiti nikakve posljedice", istakao je ministar. Smanjenje nameta koje je predložilo Ministarstvo privrede Kantona, prepoznali su privrednici, smatrajući to neophodnim, zaključeno je.


Naslovna » Izlasci » Shopping » Shopping centar Karaburma\nKatarina Vidaković 1. novembar 2015. Shopping Postavite komentar\nReč je, zapravo, o renoviranom šoping centru slovenačke „Merkur grupe“, koji je na adresi Mirijevski bulevar 18b otvoren 2009. godine.\nPod novim imenom i sa površinom od 15 hiljada kvadratnih metara Shopping centar Karaburma prve kupce je primio u martu 2013. godine, a zainteresovanim kompanijama ponuđeno je da zakupe preostali slobodan prostor.\nPored brendova „Merkur“, „Roda“, DM, JYSK, „Handy“ i „VIP menjačnica“, dobro poznatih potrošačima koji su prethodnih godina dolazili u “Merkur”, na spratu su otvorene prodavnice podjednako atraktivnih imena „C&A“, „Takko“, „Deichmann“, „Sport Vision“, „Lavirint“, „Big Bang“, „Serendipiti“, „Cotton4Family“…\nShopping centar Karaburma nudi kupcima proizvode uobičajene za ovu vrstu trgovine – od nameštaja i malih kućnih aparata, preko obuće, odeće, bicikala… do namirnica i lekova u apoteci.\nRedovni popusti i akcije, prijatan prostor, besplatan parking, promotivni tematski dani i specijalni događaji, blizina glavnih gradskih zona… razlozi su što je ovaj šoping centar jedan od posećenijih u Beogradu.\nSvemu treba dodati i manifestacije koje pokazuju da Shopping centar Karaburma planira nove načine komunikacije sa građanima i njihovim potrebama – koncert pop muzike na parkingu, prodajnu izložbu ručnih radova tokom novogodišnjih praznika, takmičenje u crtanju za decu, prodajnu izložbu starih i umetničkih zanata, dečiju nedelju sa brojnim zabavnim sadržajima…\nRadno vreme je od 9.00 do 21.00, a parking je besplatan. (danubeogradu.rs)\nTagovikaraburma sc karaburma shopping shopping centri tržni centri\nPrethodni Karate turnir: Trofej Rakovice 2015\nSledeći Novi spot grupe E-Play: Možda neko


Zovko: Ciljevi Bosne Centrotrans i Vogošće ove sezone nisu isti – Visoko.ba\nZovko: Ciljevi Bosne Centrotrans i Vogošće ove sezone nisu isti\nRukometaši Bosne Centrotrans iz Visokog u 11. kolu Premijer lige Bosne i Hercegovine, nakon poraza u Mostaru u od Zrinjskog (36:26), sutra na svom terenu u ‘KSC Mladost’ dočekuju novog lidera na tabeli ekipu Vogošće Poljine Hills.\n– Treniramo uobičajenim tempom kao i prije svake druge utakmice. Vogošća je kvalitetna i stabilna ekipa, mi smo se ove godine vratili u Premijer ligu i stičemo iskustvo. Učinit ćemo sve da slavimo i nadam se da će publika uživati u istinskom derbiju – rekao je Zovko.\nDodao je kako ekipa diže formu tokom prvenstva i u svakom narednom kolu nastoji da pruža sve bolje partije.\n– Taktički i tehnički ćemo se dobro pripremiti, mislim da smo fizički veoma dobro pripremljeni i da igramo agresivnu odbranu tokom cijelog susreta, zbog koje smo postali hit u ovoj sezoni – poručio je Zovko.\nKapiten Bosne Centrotrans Adnan Harmandić istakao je da je Vogošća favorit, ali je pozvao publiku da još jednom napuni dvoranu ‘Mladost’ i podrži ekipu do pobjede.\n– Tabela pokazuje da je Vogošća favorit, ali mi se nikad ne predajemo. U dosadašnjem dijelu sezone publika je bila vrlo važan faktor za nas. Očekuje nas dobar meč i nadam se da će naši navijači kao i dosad biti uz nas, da će napuniti dvoranu, a mi ćemo dati sve od sebe – kazao je Harmandić, saopćeno je iz kluba.\nUtakmica između Bosne Centrotrans i Vogošće igra se od 19.00 sati.\n← PU Visoko: 5 krivičnih djela i 24 prekršajna naloga\nNK Bosna: 15.000,00 KM od F BiH za izgradnju sportske tribine … →


Primpreme za izgradnju brze pruge, studija za šest meseci (video) - Gradjevinarstvo.rs\nStudija izvodljivosti za modernizaciju pruge Beograd-Budimepšta, za brzine vozova od 160 do 200 kilometara na čas, mogla bi da bude gotova već za šest meseci, rečeno je danas (28. novembar 2013.) na sastanku ministra saobraćaja Aleksandra Antića sa predstavnicima Kineske železničke korporacije. Antić je u Vladi Srbije rekao da postoje dve varijante. Prva, izvesnija varijanta je da se modrenizuje postojeća pruga od Beograda do Budimepšte, a druga – da se izgradi nova pruga za velike brzine vozova.\nSrpski ministar je kazao da će Kina finansirati ulaganje u taj železnički pravac iz predviđenih deset milijardi dolara za investicije u 16 zemalja centralne i jugoistočne Evrope. Antić je rekao da ne može u ovom trenutku da precizira koji će vid finansiranja biti u pitanju, ali da će svakako biti uzeta u obzir visina javnog duga Srbije, kao i da u regionu ne postoje iskustva sa koncesijama kada je reč o modernizaciji postojećih pruga za putnički i teretni saobraćaj.\nPrema nekim procenama, kako je naveo, modernizacija pruge od Beograda do granice sa Mađarskom će koštati 885 miliona evra, a od mađarske granice do Budimepšte oko 1,5 milijardi evra. Nakon dogovora premijera Srbije, Mađarske i Kine o tom projektu na samitu Kine i 16 zemalja centralne i jugoistočne Evrope, koji je održan u Bukureštu 25. i 26. novembra, kineska delegacije je posetila Srbiju kako bi započela aktivnosti u cilju realizacije, rekao je Antić.\nSrpski ministar saobraćaja, koji je nacionalni koordinator za saradnju Kinom u okviru tog mehanizma, podsetio je da je ruskim kreditom već predviđeno finansiranje jedne deonice Stara Pazova-Novi Sad u vrednosti od 370 miliona evra. Antić je naglasio da nema nikakvih prepreka za realizaciju tog projekta, kao i da kineske železnice imaju najveću ekspanziju u svetu.\nPrema njegovim rečima, biće formiran tehnički tim čiji je zadatak da istraži koje je rešenje najbolje za prugu Beograd-Budimpešta, nakon čega će moći da se prave ozbiljnije procene. Ministar je istakao da je upravo taj projekat na samitu u Bukureštu bio u prvom planu i ocenjen kao najkonkretniji.\nGlavni inženjer Kineske železničke korporacije, He Huavu, rekao je da će, ukoliko bude prihvaćena ideja za modernizaciju pruge Beograd-Budimpešta, preliminarna i konačna studija izvodljivosti biti završena za oko šest meseci.\nAmbasador Kine u Beogradu, Džang Vanšue, istakao je da je Srbija u pogledu saradnje sa Kinom najbolja u regionu, s obzirom da Kinezi prave prvi evropski most u Beogradu između Zemuna i Borče, rade na prvoj termoeletrani u Evropi, Kostolac u Srbiji, i uskoro će započeti gradnju prvog auto-puta od Obrenovca do Ljiga na Koridoru 11. Vanšue je dodao da će i prvu prugu u Evropi Kinezi graditi u Srbiji.\nIzgradnja železničkih pruga, puteva, ulica i drugih saobraćajnica Sanacija i rekonstrukcija Projektovanje Investicije


Evropska unija donirala dva kombija Službi za poslove sa strancima - informativa.ba\nBiznis EU Evropska unija donirala dva kombija Službi za poslove sa strancima\nTo uključuje 13 miliona eura podrške za upravljanje migracijama - za koje je nedavno potpisan Sporazum o implementaciji s Međunarodnom organizacijom za migracije (IOM) i 1,8 miliona eura humanitarne pomoći koju pruža Evropska komisija za humanitarnu pomoć i odjel za civilnu zaštitu (ECHO).\nU okviru projekta, izvršena je nabavka dva nova kombija, ukupne vrijednosti više od 56.000 eura (110.400 KM) Službi za poslove sa strancima koja će službenicima uveliko olakšati rad na terenu, a što je do sada bio veliki izazov. Ova vozila će Službi pomoći u obavljanju redovnih aktivnosti.\nKljučeve dva vozila preuzeo je direktor Službe za poslove sa strancima Slobodan Ujić, a uručio ih je Peter Van der Auweraert, Koordinator za Zapadni Balkan i Šef misije u Bosni i Hercegovini ispred Međunarodne organizacije za migracije (IOM).\nSlužba za poslove sa strancima će dodatno biti obogaćena s IT opremom i softverom za unaprijeđenje upravljanja granicom i migracijskim tokovima u Bosni i Hercegovini, a ovu vrijednu opremu i softver će također obezbijediti Evropska unija.\n- Zahvaljujemo se Evropskoj uniji na ovoj vrijednoj donaciji. Vozila će biti od velike pomoći našim službenicima koji imaju mnogo veći obim posla usljed prisustva migranata u državi - rekao je Ujić.


Održani protesti u Beogradu i drugim gradovima u Srbiji\nDemonstranti su između ostalog tražili da se prestane sa policijskim nasiljem koje s emoglo videti prethodnih večeri u Beogradu, 13. jul 2020.\nNa sedmom antivladinom protestu u Beogradu 13. jula okupilo se mnogo manje ljudi nego prethodnih večeri.\nNa platou ispred Skupštine Srbije nije bilo incidenata, a okupljeni su nosili transparente sa porukama „Stop diktaturi“, „Mi ovo nismo birali“, „Stop policijskom nasilju".\nOvo je drugi protest održan 13. jula u Beogradu, a prethodni je održan ispred Centralnog zatvora u Beogradu sa zahtevom da se uhapšeni učesnici demonstracija prethodnih dana puste na slobodu.\nPar stotina građana protestovalo je i u Nišu ispred Skupštine grada, a potom su krenuli u protestnu šetnju. Protest se 13. jula po peti put održao i u Zrenjaninu, a u njemu je učestvovalo pedesetak ljudi, prenosi agencija Beta.\nČetvrti dan mirnih protesta u Beogradu\nI protesti 9, 11. i 12. jula u Beogradu bili su mirni, dok su se ostalih dana sukobili demonstrana i policije.\nNarednih dana, okupljeni su kao razlog okupljanja navodili i reakciju policije na protestima 7. i 8. jula, koju su mnogi ocenili preteranom i brutalnom. Demonstracije su tih večeri obeležili višesatni sukobi, suzavac, kamenice i privođenja.\nDeset opozicionih poslanika aktuelnog saziva Skupštine Srbije uputilo je 13. jula zahteve Odboru za kontrolu službi bezbednosti i Odboru za odbranu i unutrašnje poslove da sazovu sednice na kojima će se razmatrati izveštaj o tome zašto je došlo do intervencije policije tokom protesta 7. i 8. jula u Beogradu.\nPredstavnici vlasti, sa druge strane, tvrde da su policijski službenici žrtve huligana na protestima.\nNačelnik Policijske uprave za grad Beograd Milan Stanić, kako prenosi Ministarstvo unutrašnjih poslova (MUP) 13. jula, navodi da su policijski službenici bili „ti koji su u prethodnim danima na protestima trpeli nasilјe“.\n„Nisu policajci napali okupljene, već su intervenisali i to tek kada su im životi bili ugroženi. Intervenisali tako da su omogućili da se oni, koji nisu učestvovali u nasilju, mogu udaljiti“, rekao je on.\nPredsednik Srbije Aleksandar Vučić rekao je 12. jula u svom obraćanju na televiziji Pink da su demonstracije izazvale „štetu u svetu i kod investitora“ i da „huligani i nasilnici neće da pobede“.


narodna skupština - 1\nParlament RS potvrdio: Odluke Predsjedništva štetne po vitalni interes\n29. 07. 2020 15:49\nBANJALUKA - Narodna skupština Republike Srpske danas je na posebnoj sjednici, dvotrećinskom većinom, potvrdila izjave člana Predsjedništva BiH iz Republike Srpske Milorada Dodika o proglašenju odluka Predsjedništva BiH usvojenih bez konsenzusa na sjednici održanoj 22. jula veoma štetnim po vitalne interese Srpske.\n29. 07. 2020 14:50\nBANJALUKA - Klubovi poslanika SNSD-a, DNS-a, SP-a, Demosa, NDP-a, Ujedinjene Srpske, SPS-a i poslaničke grupe Nezavisni poslanici u Narodnoj skupštini Republike Srpske su u vezi sa izjašnjenjem o izjavama člana Predsjedništva BiH iz Republike Srpske Milorada Dodika o proglašenju Odluka Predsjedništva BiH, usvojenih bez konsenzusa na 14. redovnoj sjednici održanoj 22. jula ove godine, veoma štetnim po vitalne interese Srpske predložili više zaključaka.\nTrivić: RS podržava PISA istraživanja, ali u skladu s ustavnim nadležnostima\n29. 07. 2020 11:56\nBANJALUKA - Natalija Trivić, ministarka prosvjete i kulture RS, rekla je na današnjoj sjednici Narodne skupštine RS da Srpska podržava i izražava spremnost da učestvuje u PISA istraživanju, ali u skladu s ustavnim nadležnostima.\n29. 07. 2020 11:26\nŠulić: Kad Dodik poziva na vitalni interes, znak da je Srpska na udaru\n29. 07. 2020 08:57\nBANJALUKA - Potpredsjednik Narodne skupštine Republike Srpske Denis Šulić rekao je da kada se srpski član Predsjedništva BiH poziva na vitalni interes, to je znak da su na udaru Srpska i njena prava, te je naglasio da se nada da će parlament Srpske dati snažnu poruku da nema prenosa nadležnosti i da ne želi da u BiH niko nikoga preglasava.\nSutra sjednica Кolegijuma Narodne skupštine RS\n27. 07. 2020 12:17\nBANJALUKA - Predsjednik Narodne skupštine Republike Srpske Nedeljko Čubrilović zakazao je za utorak u 12 časova sjednicu Кolegijuma Narodne skupštine za utvrđivanje dnevnog reda i termina održavanja 15. posebne sjednice.\nU Narodnu skupštinu stigao Dodikov zahtjev za održavanje sjednice\n24. 07. 2020 21:31\nBANJALUKA - U Narodnu skupštinu Republike Srpske stigao je zahtjev srpskog člana Predsjedništva BiH Milorada Dodika za održavanje posebne sjednice u vezi sa zaštitom vitalnog entitetskog interesa, potvrđeno je Srni u parlamentu Srpske.\nU NS RS razmotren Prijedlog zakona o poreskom postupku\n21. 07. 2020 21:03\nBANJALUKA - Narodna skupština Republike Srpske razmotrila je Prijedlog zakona o poreskom postupku Republike Srpske kojim se pojednostavljuju određene procedure, kako za poreskog obveznika, tako i za Poresku upravu Srpske u čijoj je nadležnosti primjena ovog zakona.\nVidović: Emitovanje obveznica po odlukama Skupštine, ništa se ne radi napamet\n21. 07. 2020 15:18\nBANJALUKA - Ministar finansija Republike Srpske Zora Vidović rekla je da se emitovanje obveznica i trezorskih zapisa u Srpskoj radi isključivo na osnovu odluke republičkog parlamenta.\n"Srpska jedina nadležna za imovinu na svojoj teritoriji"\n20. 07. 2020 19:00\nBANJALUKA - Klub Bošnjaka u Vijeću naroda Republike Srpske ne može podnijeti zahtjev Ustavnom sudu BiH, a Ustav Bosne i Hercegovine ne poznaje pojam državne imovine i Republika Srpska nadležna je za svojinskopravne odnose na svojoj teritoriji.


Republika / (FOTO) Politički bolesnici likuju i nad mrtvim Šabanom! Osvanula skandalozna poruka, a onda je krenula lavina komentara\nponedeljak, 18. 2. 2019.| 08:00\nVladimir Pavlović, sudeći po društvenim mrežama pristalica Saveza za Srbiju, povodom pogibije jednog od najvećih srpskih pevača Šabana Šaulića na društvenim mrežama objavio sliku legende sa nekog od skupova Srpske napredne stranke napisao: "Ne žalim ga".\nRedakcija Srpskog telegrafa uspela je da dođe do kontakta sa Pavlovićem, međutim, na pitanje da pojasni šta je želeo da kaže ovom objavom, on je prekinuo vezu ne želeći da kaže šta ga je navelo da likuje nad mrtvim Šabanom, čovekom koji je ostavio neizbrisiv trag ne samo u našoj narodnoj muzici već i u srpskoj kulturi uopšte.\nKralj u društvu besmrtnih: Šaban stigao u Nebesku kafanu\nTvit koji je naišao na lavinu komentara i osuda\nSudbina im je namenila isti kraj: I ovi pevači su stradali u teškim saobraćajnim nesrećama\nSrbija Saobraćajna nesreća Udes Nemačka Pevač Opozicija Šaban Šaulić\nNebojša18. februar 2019. u 09:36\nTaj je vise nego bolesni psihopata i takvima je mesto u ludnici a ne na ulici i sa mogucnoscu da bilo sta objavljuje bilo gde. E to su oni koji misle da su Bogom dani da budu vlast a kakva su vlast bili debelo smo osetili na svojoj kozi oljackom drzave i inflacijom redovnom i velikom\nSrce puklo nakon udesa, svi detalji odlaska kralja narodne muzike


Fotografija koja je "digla svet" na noge\nDve misice u Las Vegasu podigle veliku prašinu u javnosti zbog jednog selfija na Fejsbuku i Instagramu.\nŽeleći da promovišu mir i ljubav verovatno nisu slutile kakve će reakcije izazvati na društvenim mrežama. Mis Izraela Adar Gandelsman je na svom Instagram nalogu označila mis Iraka Saru Idan zadivljujućom i dobila skoro 3.000 lajkova.\nReagajući na fotografiju neki su prokomentarisali da "nije po svačijem ukusu". Profesor Asad Abukalil koji živi u SAD napisao je na svom Tviter nalogu da "kraljica lepote Iraka sretno pozira sa kraljicom lepote okupacije i brutalnosti", preneo je Bi-Bi-Si.\nIzraelski novinski sajt "Ynet" je pohvalio Izraelku za pokušaj da "približi srca", kako je navedeno, a "Tajms of Izrael" je fotografiju označio "neuobičajenim prikazom koegzistencije koja proizlazi iz podeljenog Bliskog istoka".\n"Srugim njuz" je postavio pitanje da li će Iračanka ostati bez titule, dok je turski "Dejli sabah" podsetio da je 2015. tadašnja mis Izraela Doron Matalon objavila fotografiju na kojoj je i mis Libana Sali Greiž, što je izazvalo ljutnju u toj zemlji i zbog čega je skoro bila primorana da se odrekne titule.


Zašto je najbolji „evropski đak“ sa Balkana u Briselu dobio aplauz od 30 sekundi - 03.10.2018, Sputnik Srbija\nZašto je najbolji „evropski đak“ sa Balkana u Briselu dobio aplauz od 30 sekundi\nDugi aplauz koji je predsjednik Crne Gore Milo Đukanović dobio u Evropskom parlamentu može se objasniti turbulentnim političkim momentom u našem regionu i... 03.10.2018, Sputnik Srbija\nanalize i mišljenja, komentari i analitika, milo đukanović, evropska unija (eu), evropski parlament\n© REUTERS / Vincent KesslerMilo Đukanović u Evropskom parlametnu\nDugi aplauz koji je predsjednik Crne Gore Milo Đukanović dobio u Evropskom parlamentu može se objasniti turbulentnim političkim momentom u našem regionu i pozicioniranjem Podgorice kao ipak izvesnog faktora stabilnosti, uz potencijalnu medijatorsku ulogu u rešavanju postojećih konflikata, ocjenjuje politički analitičar Sergej Sekulović.\nPredsjednik Crne Gore Milo Đukanović boravio je u utorak u Strazburu na poziv predsjednika Evropskog parlamenta (EP) Antonija Tajanija, gdje se na redovnom zasijedanju obratio evropskim poslanicima. To je bio prvi put da predsjednik jedne države sa Zapadnog Balkana govori na plenarnom zasijedanju ove najviše evropske institucije.\nTokom odvojenog susreta sa Đukanovićem, Tajani je iskazao zadovoljstvo što se predsjednik Crne Gore obraća Parlamentu, jer je, kako je kazao, on na čelu zemlje koja je prva u redu za članstvo u EU, „čovjek sa vizijom“, koji odlično poznaje prilike na Zapadnom Balkanu i doprinosi stabilnosti regiona.\nPredsjednik EP je Đukanoviću u čast takođe priredio i svečani ručak, kom su prisustvovali i potpredsjednici EP, predstavnici osam političkih grupacija u toj instituciji, komesar za proširenje i susjedsku politiku Johanes Han, kao i Julijana Bogner Štraus, austrijska savezna ministarka, u ime predsjedavajućeg Evropskom savjetu.\nPažnju javnosti svakako je najviše privukao Đukanovićev govor pred evropskim poslanicima, tokom kog je crnogorski predsjednik podvukao da se Crna Gora već danas ponaša kao članica Evropske unije, naročito kada je u pitanju zajednička spoljna i bezbjednosna politika, te da trenutno postoje dva krupna uzroka koja podrivaju doskorašnji reformski, proevropski zamah država Zapadnog Balkana:\n„Disonantni tonovi sa raznih evropskih adresa oko izvjesnosti i tempa evropskog proširenja. I drugo, neriješeni problemi i otvorena pitanja u regionu još iz vremena jugoslovenske krize. Mislim na nedovršena rešenja za probleme u odnosima između Srbije i Kosova, u Makedoniji i u Bosni i Hercegovini. Ova dva uzroka su veoma međuzavisna. Konfuzija i neizvjesnost na evropskim adresama hrane iluzije još uvjek poletnih aktera retrogradne politike u našem regionu, koji i dalje sanjaju prekompoziciju regiona, velikodržavne tvorevine i neumorno traže podršku tim idejama na nekoj važnoj međunarodnoj adresi“, kazao je Đukanović.\nNa javnost u Crnoj Gori, u kojoj se od strane brojnih političkih, medijskih i NVO aktera u proteklom periodu spekulisalo da Đukanović i nije baš omiljen državnik u EU i Briselu, najsnažniji utisak ostavilo je to što su poslanici Evropskog parlamenta kraj Đukanovićevog govora propratili na nogama, uz aplauz u trajanju od preko trideset sekundi.\nAnalizirajući u tom kontekstu posjetu predsjednika Crne Gore Evropskom parlamentu, politički analitičar Sergej Sekulović za Sputnjik kaže da je činjenica da je posjeta predsjednika Đukanovića bila uspješna, kao i da Đukanović u marketinškom smislu bolji pi-ar nije mogao da se osmisli.\nPostavlja se ozbiljno pitanje, prema riječima ovog analitičara, zašto se sve to tako desilo i šta su bili glavni razlozi.\n„Mislim da se odgovor krije u turbulentnom političkom momentu sa stanovišta našeg regiona i pozicioniranja Crne Gore kao ipak izvesnog faktora stabilnosti, uz potencijalnu medijatorsku ulogu u vezi sa rešavanjem konflikata koji postoje. Iz te pozicije se crpe određeni međunarodni legitimitet i određena međunarodna podrška“, kaže Sekulović.\n15 Septembar 2018, 08:12\n„Vjerujem da su ti faktori suštinski uticali na to da se gospodinu Đukanoviću u ovom trenutku otvori prostor na način na koji se otvorio, a pri činjenici da se i sama EU traži i da se nalazi u jednom turbulentnom momentu, dok Crna Gora jeste neko ko je u formalnom smislu predvodnik evropskih integracija i, uslovno rečeno, jedna uspješna priča, pa je samo pojavljivanje predsjednika Crne Gore u Evropskom parlamentu signal da je proces evropskih integracija i proširenja, odnosno čitava evropska agenda i dalje živa. U sklopu tih elemenata može se tražiti i odgovor na dobar prijem Đukanovića“, dodaje naš sagovornik.\nSa druge strane, posjeta Đukanovića, prema riječima Sekulovića, sigurno ostavlja crnogorsku opoziciju ili jedan njen dio bez snažnih argumenata.\n„Teško je sada izvući tezu da je gospodin Đukanović neko ko je u nemilosti zapadnih zemalja, odnosno Evropske unije konkretno, i osoba od koje će se tražiti povlačenje sa političke scene. To ne znači da se to u jednom momentu neće i desiti, ali teško da sada ta argumentacija ima prođu u crnogorskoj javnosti“, smatra sagovornik Sputnjika.\nNa pitanje da li će crnogorska opozicija uskoro biti kadra da nešto promijeni u svom političkom djelovanju, jer je posjeta crnogorskog predsjednika Evropskom parlamentu u dobroj mjeri demantovala tvrdnje da vlast u Podgorici nije miljenik Brisela, ovaj analitičar smatra da crnogorska opozicija na prvom mjestu mora da sazri.\n4 Septembar 2018, 22:27\n„Moramo imati na umu da unutar crnogorske opozicije, grubo posmatrano, postoji jedan dio koji je građanski i proevropski, i drugi dio koji je zasnovao svoju politiku na identitetskim pitanjima i koji ne vidi Crnu Goru u integracionim procesima na koje pledira građanski dio opozicije. Zbog svega toga je crnogorska opozicija danas zaista pred izazovom sopstvene konsolidacije. Koliko ona za to ima snage, kapaciteta, vizije i mudrosti jeste nešto što se postavlja kao legitimno pitanje na koje mi u ovom trenutku nemamo jasan odgovor“, kaže Sekulović.\nNaš sagovornik zaključuje da se u tom smislu prvenstveno mora sačekati na lidere crnogorskih opozicionih partija, kako bi se vidjelo koliko su oni zaista spremni da preuzmu rizik odgovorne politike, a koja prije svega podrazumijeva konsolidaciju stanja u sopstvenim redovima.


Šojgu: Rusija stvara nezavisni sistem naoružanja - 08.10.2019, Sputnik Srbija\nRusija ne može da bude zavisna od stranih tehnologija prilikom pravljenja oružja, bez obzira na to da li će sankcije biti ukinute ili ne, rekao je ministar... 08.10.2019, Sputnik Srbija\n12:59 08.10.2019 (Osveženo: 12:37 12.10.2021)\n„Bez obzira na to da li će zapadne ekonomske sankcije ostati na snazi, mi ćemo nastaviti da stvaramo tehnološki nezavisan sistem naoružanja“, istakao je Šojgu.\nPrema njegovim rečima, ruska vojska je u proteklim mesecima 2019. godine dobila više od 2.300 jedinica modernizovane vojne tehnike.\n„Udeo savremenog oružja u armiji će do kraja godini dostići oko 68 odsto. To će nam omogućiti da i ubuduće rešavamo zadatke koji su pred nama“, naglasio je Šojgu.\nMinistar je dodao da je više od 70 odsto sredstava od 1,5 biliona rubalja, koliko je izdvojeno u 2019. godini za modernizaciju vojske i mornarice, usmereno na serijsku kupovinu savremenog naoružanja i tehnike.


Beta 22. marta 2018. 19:35\nMinistar spoljnih poslova Grčke Nikos Kocijas stigao je danas posle podne u dvodnevnu posetu Skoplju, u koje je prvi put doleteo avionom.\nTo je prvi put posle 12 godina da jedan grčki avion sleti na skopski aerodom, nakon što ga je Vlada Makedonije nedavno preimenovala iz „Aleksandar Veliki“ u Medjunarodni aerodrom „Skoplje“ u znak dobre volje u pregovorima sa Grčkom.\nZajedno sa Kocijasom vladinim avionom u Skoplje je doletelo i oko 30 novinara iz Grčke, u kojoj vlada veliko medijsko interesovanje za ovu posetu, prenela je Televizija Telma.\nNa tim sastancima će se, kako je ranije najavljeno, razgovarati o pozicijama Skoplja i Atine u pregovorima oko imena Makedonije na osnovu medjusobno razmenjenih predloga nacrta sporazuma o rešenju dvoipodecenijskog spora.\nNikola Dimitrov je u ponedeljak na konferenciji za novinare rekao da „postoje razlike u dva dokumenta“, ali nije ulazio u detalje da ne bi naštetio pregvorima.\nDržavna agencija MIA je javila da se Kocijas neće sresti sa predsednikom Makedonije Djordjem Ivanovim, što, prema objašnjenju iz njegovog kabineta, nije ni zatraženo sa grčke strane.


Košarkaši Srbije osvojili srebrnu medalju na OI\nKošarkaška reprezentacija Srbije osvojila je srebrnu medalju na Olimpijskim igrama u Riju, pošto je večeras u finalu poražena u duelu sa selekcijom SAD sa 96:66 (19:15, 33:14, 27:14, 17:23).\nSrpski košarkaši dobro su počeli meč, imali vođstvo i bili ravnopravni skoro celu prvu četvrtinu, da bi potom Amerikanci preuzeli kontrolu i došli do ubedljivog trijumfa.\nIzabranike Aleksandra Đorđevića pritom nije služio ni šut, a dvocifreni su bili samo Nemanja Nedović sa 14 i Milan Mačvan sa 11 poena, Miloš Teodosić postigao je devet, a Bogdan Bogdanović i Miroslav Raduljica po sedam.\nSa druge strane blistao je Kevin Durent sa 30 poena.\nBronzanu medalju osvojila je Španija, koja je u meču za treće mesto savladala Australiju sa 89:88.\nMedalja košarkaša je osma za olimpijski tim Srbije, što je fenomenalan uspeh, s obzirom na to da je osvojeno dvostruko više odličja nego na prethodnim igrama u Londonu.\nPa ti pleši ponovo: Britanac provocirao rivala, ovaj ga za čas onesvestio (video)Dani Alveš: Barsa je ispala bezobrazna, Murinjo je prljav trenerLudilo na Ostrvu: Bakica sa unukom psovala i vređala navijače Lestera (video)Odbijena žalba NejmaraVlade Divac izazvao bes košarkaške javnosti: Sledi mu otkaz u Sakramentu?Epilog rasizma na Banjici: Suspendovan stadion Rada, pala i prijava FSSCedevita bolja od Cibone u zagrebačkom derbijuIbrahimovićeva supruga zadaje brigu Žoze MurinjuJović: Poseban je osećaj osvojiti Kup u rodnom graduOvo mi je najdraži Kup Koraća


Naslovna/Politika/Miličević: SDS u krizi od opštinskih izbora u BiH\nPredsjednik Glavnog odbora SDS-a Milan Miličević izjavio je danas u Banjaluci da je ova politička partija u krizi od opštih izbora u BiH, što izborom novog predsjednika stranke mora biti promijenjeno jer je Srpskoj potreban jak SDS.\nMiličević, koji je kandidat za predsjednika SDS-a, istakao je da novi predsjednik mora ujediniti stranku zato što u njoj trenutno ima ljudi koji ga pokušavaju diskreditovati.\n“U SDS-u postoje ljudi koji bi da me diskredituju i to iskoriste u unutarstranačkoj borbi, ali će nakon izbora predsjednika stranke morati da odgovaraju. Predsjednik SDS-a treba da bude neko ko spaja, a ne razdvaja. SDS je bila jaka, ne kada je imala vođu, nego kada je imala vođstvo”, rekao je Miličević na konferenciji za novinare.\nOn tvrdi da će, ukoliko postane predsjednik SDS-a, ujediniti stranku, te da su za Republiku Srpsku izuzetno važni unutarstranački izbori u ovoj partiji.\nOsim Miličevića, kandidati za predsjednika SDS-a su i Mirko Šarović, Vukota Govedarica i Mićo Mićić.\nBiH izbori kandidati SDS SRNA Stranke Vukota Govedarica


Podele oko džamije na "Nultoj tački" i na njujorškim ulicama\nProtivnici predloženog islamskog centra u blizini poprišta terorističkih napada 2001. godine u Njujorku, juče su organizovali protestni miting protiv tog projekta. Pristalice su se okupile dva bloka dalje, a gledaoci nacionalnih televizijskih mreža su mogli da čuju objašnjenja organizatora izgradnje centra.\nDemonstracije protiv građenja centra najavljene su nekoliko dana ranije i privukle su masu ljudi koja je ispunila ceo gradski blok. Prisutni su pozdravljali govornike koji su rekli da je predložen islamski centar uvreda za žrtve terorističkih napada i njihove porodice. Na jednom od transparenata je naglašena još jedna bojazan protivnika centra. Na njemu je pisalo: „Zaustavite šerijatski zakon pre nego što on zaustavi vas“.\n„Podrška šerijatskom zakonu je akt izdaje Sjedinjenih Država.“\nGovorniku Robertu Lorensu pružena je glasna podrška kad je nagovestio da predsednik Barak Obama, gradonačelnik Njujorka Majkl Blumberg i drugi političari, izdaju američki Ustav podržavajući pravo muslimana da grade islamski centar u neposrednoj blizini takozvane „nulte tačke“ – na kojoj su nekada stajale kule Svetskog trgovinskog centra.\nGovoreći o mogućoj opasnosti od šerijatskog zakona, jedna od organizatorki protesta, Bet Galinski, navela je slučajeve u zemljama u kojima su islamski fundamentalisti kamenovali ljude, uskraćivali ženama obrazovanje i ugnjetavali nemuslimane.\n„Kad vam se kaže da prihvatite kao svoj oštar i surov sistem vrednosti i društvenih normi, ustanite širom zemlje i recite imamu: "Žao mi je, ali šerijatski zakon nije dobar za žene i ostala živa bića.“\nImam na koga ona misli je Fejsal Abdul Rauf, koji stoji iza predloženog islamskog centra. On je emigrirao u Sjedinjene Države pre 45 godina. Trenutno vodi kampanju na Bliskom istoku pod pokroviteljstvom američkog Državnog sekretarijata. Rauf je takodje predstavljao Sjedinjene Države u muslimanskom svetu tokom predsedničkog mandata Džordža Buša.\nRaufova supruga Dejzi Kan, u TV programu mreže ABC "Ove nedelje", rekla je da je njen suprug došao do ideje za taj centar na osnovu sličnih hrišćanskih i jevrejskih centara otvorenih za sve Amerikance. Mnogi od njih su i mesta za molitvu.\n„Tu će biti sala sa 500 mesta, bazen, teretana, održavaće se časovi kuvanja, škole, mali obrazovni forumi i konferencije. To će postati mesto za razmenu ideja.“\nSa njom je na televiziji nastupila i rabin Džoj Levit, direktorka njujorškog Centra jevrejske zajednice. Ona je rekla da pozdravlja izgradnju islamskog centra i objasnila da muslimani nailaze na brojne predrasude sa kojima su bili suočeni i Jevreji, u vreme kada je Piter Stivesant bio guverner Njujorka.\n„Piter Stivesant nije hteo da dozvoli izgradnju sinagoga u Njujorku u 17. veku. Kongres je morao da reaguje i dozvoli izgradnju. U Konektikatu, tokom 17. i 18. veka nije dozvoljena izgradnja nijedne sinagoge.“\nPristalice islamskog centra su se okupile na ulicama dva bloka od mesta koje mnogi protivnici izgradnje nazivaju „džamijom na nultoj tački“. Brojni protivnici te ideje kažu da su uvereni da Dejzi Kan i njen suprug imam, imaju skrivene razloge za izgradnju tog centra i da predstavljaju veru koja je suprotna američkim vrednostima. Pristalice veruju rečima bračnog para i prihvataju ga kao čvrste američke državljane.\nNagoveštaja kompromisa nema. Dejzi Kan kaže da islamski centar mora da se izgradi, jer je u pitanju veliki ulog. Neki od govornika na protestnom mitingu, tvrde da on ne sme da se gradi, jer ugrožava američke slobode.